
ACTA APOSTOLICAR SEDIS 


COMMENTARIUM OFFICIALE 


ACTA BENEDICTI PP. XV 


SACRUM CONSISTORIUM 


I. - GCONSISTORIUM PUBLICUM 


Die 22 aprilis 1920, in palatio apostolico Vaticano, habitum est Con- 
sistorium publicum, cuius Acta ex ordine referuntur: 


Orationibus Advocatorum Consistorialium pro canonizatione beati 
Gabrielis a Virgine Perdolente, confessoris, atque beatarum Margaritae 
Mariae Alacoque et loannae de Are, virginum, Ssmi Domini Nostri 
Benedicti Papae XV nomine, R. D. Aurelius Galli, litterarum in forma 
brevi ad Principes secretarius, his verbis respondit: 


Quae vos, triplicem causam perorantes, graviter copioseque dixi- 
stis, ea beatissimus Pater, cum libenter audierit, vehementer appro- 
bat: siquidem egregie confirmari videt quod aliunde compertum sibi 
erat, beatos caelites Gabrielem a Virgine Perdolente, Margaritam Mariam 
Alacoque et [oannam de Arc in omni virtutum genere praestitisse et 
praestantiam huiusmodi fulgore prodigiorum illustrari adeo, ut eorum 
iam declarari solemni decreto sanctitatem plane consentaneum et aequum 
esse intelligat. Cum autem in magnis officii sui muneribus hoc habeat 
gratissimum, perfectae virtutis consecrare gloriam, tum pergaudet eius 
rei sibi facultatem in his tribus caelicolis offerri, spectata praesertim 
condicione temporum. Nam, quando ob tam late diffusam negligentiam 
et oblivionem vitae sempiternae, tanto vulgo levitas animi et ignavia 
dominatur, compluribus etiam, in quos suspicio nulla ceciderit, misera- 
biliter de via decedentibus, num consilio videatur Dei providentis alie- 

num, quod in luce orbis terrarum honoretur vel hic adolescens, qui 
cum se a mundi vanitatibus avertisset, Jesum Christum Crucifixum 
incredibili alacritate secutus, sexennio non amplius, ad christianae per- 
fectionis fastigium pervenit; vel harum virginum altera quae, ad patriam 
liberandam divinitus evocata, singularem vitae innocentiam insigni laude 
fortitudinis cumulavit, quaeque non minus exstitit indignitates perpe- 
tiendo, quam magnas res gerendo, admirabilis? Post crudelissimum 
vero bellum, auctis in immensum hominum miseriis, quibus unice mederi 
iam queat Cordis lesu immensa benignitas, nonne, si Margaritae Ala- 
coque nomen creverit, altius per eam insonet illa divina vox et invi- 
tatio: Venite ad me omnes qui laboratis? Sed tamen rei magnitudo San- 
ctissimum Dominum suadet non ante quidquam decernere quam in 
Consistorio semipublico, quod dicitur, Sanctae Romanae Ecclesiae Car- 
dinalium itemque omnium, quotquot in Urbe propediem aderunt Patriar- 
chae, Archiepiscopi et Episcopi, de more sententias exquirat. Hoc interim 
spatio ab universis illud expetit pietatis officium ut, humilibus precibus 
insistentes, optati luminis copiam menti suae a Spiritu Sancto impe- 
trent, scilicet ad id perspiciendum quod et Dei gloriae et Ecclesiae 
emolumento et animarum utilitati conducat. Haec me beatissimus Pater 
iussit ad orationes vestras suo ipsius nomine responderem. 


Deinde Ssthus Dominus Noster rubro Purpuratorum Patrum galero 
ornavit Emum loannem Soupevita Romero, Archiepiscopum Caesa- 
raugustanum, Cardinalem creatum et publicatum in Consistorio diei 
15 decembris 1919. 


II, CONSISTORIUM SECRETUM 


Eodem die 22 aprilis 1920, Consistorium secretum habitum est, in 
quo Beatissimus Pater has, quae sequuntur, ecclesias de proprio pastore 
providit, scilicet: 


Metropolitanae ecclesiae Vallisoletanae praefecit R. P. D. Remigium 
Gandasegui y Gorrochategui, hactenus episcopum Segobiensem. 


Metropolitanae ecclesiae Valentinae, R. P. D. Henricum Reig y 
Casanova, hactenus episcopum Barcinonensem. 

Cathedrali ecclesiae Barcinonensi, R. P. D. Raymundum Guillamet y 
Coma, hactenus episcopum Cerdubensem. 


Cathedrali episcopali ecclesiae Malacitanae, R. P. D. Emmanuelem 
Gonzalez y Garcia, hactenus episcopum titularem Olimpiensem. 

Vitulari episcopali ecclesiae Gerasensi, R. P. D. Paulum losephum 
Henricum Nussbaum, hactenus episcopum Corporis Christi. 


Cathedrali ecclesiae Crisiensi, R. P. D. Dionysium Nyaradi, hactenus 
episcopum titularem Abilensem. 


Cathedrali ecclesiae Volaterranae, R. P. Raphaélem a S. Iosepho, in 
saeculo Carolum Rossi, ex Ordine Carmelitaruin excalceatorum. 


Cathedrali ecclesiae Valentinensi, R. D. Desideratum Paget, vicarium 
generalem Senonensem. 


Cathedrali ecclesiae Guaxupensi, R. D. Ranulphum a Silva Faria, 
metropolitanae ecclesiae Sancti Salvatoris in Brasilia canonicum. 


Cathedrali ecclesiae Bosnensi et Sirmiensi, R. D. Antonium Aksa- 
movie. 

Titulari episcopali ecclesiae Mediensi, R. D. Felicem Perroy, depu- 
tatum in coadiutorem cum iure successionis Vicarii apostolici Birma- 
niae meridionalis. 


Cathedrali ecclesiae Jassiensi, R. D. Alexandrum Cisar. 


Titulari episcopali ecclesiae Olimpiensi, R. D. Iacobum Michaélem 
Liston, deputatum in coadiutorem cum iure successionis Episcopi Auco- 
politani. 

Cathedrali ecclesiae Dunedinensi, R. D. losephum White. 


Titulari episcopali ecclesiae Abilensi, R. P. Ignatium Skanaham, 
e Congregatione a Spiritu Sancto, deputatum in vicarium apostolicum 
Nigeriae meridionalis. 


Titulari episcopali ecclesiae Europensi, R. P. Aloisium Le Humsec, 
e Congregatione a Spiritu Sancto, deputatum in vicarium apostolicum 
Senegambiae. 


Titulari episcopali ecclesiae Selgensi, R. P. Raymundum Lerouge, 
e Congregatione a Spiritu Sancto, deputatum in vicarium apostolicum 
Gabonensem. 


Titulari episcopali ecclesiae Charystiensi, R. P. Aloisium Versiglia, 
e Societate S. Francisci Salesii, deputatum in vicarium apostolicum de 
Shiu-Kow. 


Titulari episcopali ecclesiae Ombitensi, R. P. losephum Mariam Bir- 
raux, e Societate Missionariorum Africae, deputatum in vicarium apo- 
stolicum Tanganikensem. 

Titulari episcopali ecclesiae de Capharnaum, R. P. Santos Balle- 
steros, ex Ordine Eremitarum Recollectorum S. Augustini, deputatum 


in vicarium apostolicum Casanarensem. 


Insuper Beatissimus Pater alios etiam, iam renunciatos per Apo- 
stolicas sub plumbo Litteras, Sacrorum Antistites publicavit, scilicet: 


EPISCOPOS 
Domitianopolitanum, Stephanum Zadravetz. 
Caneensem, Eduardum O’ Rourke, iam episcopum Rigensem. 


Rigensem, Antonium Springowicz. 


Deinde Beatissimus Pater sacrum Pallium expostulatum concessit 
ecclesiis: 

Vallisoletanae, Valentinae, Barcinonensi (ex privilegio), Volaterranae 
(ex privilegio). 

Tandem Sanctissimus Dominus Noster Emo So.pevita y Romero 


titulum Sanctae Mariae de Populo assignavit. 

MOTU PROPRIO 


EPISCOPIS E REGULARIBUS ORDINIBUS USUM ROCHET! CONCEDIT 


BENEDICTUS PP. XV 


Episcopis e regularibus Ordinibus, monachorum scilicet et 
mendicantium, consuevit Apostolica Sedes postulantibus con- 
cedere rocheti gestandi facultatem. Nobis autem, occasione 
sacrorum solemnium, quae appetunt, ob duplicem Canoniza- 
tionem, placet, uniformitatis quoque gratia, omnes Venerabi- 
les Fratres huius facultatis compotes facere. Quare motu pro- 
prio in perpetuum statuimus, ut omnes Episcopi regulares iam 
nunc racheto utantur, atque eodem prorsus modo induti ince- 
dant ac saeculares Episcopi, salvo nimirum usitato vestimento- 
rum colore et qualitate. Itaque, praeter casus in quibus, iuxta 
Caeremoniale Episcoporum et Decreta, mozzeta tantum super 
rocheto, aut mozzeta cum mantelleto gestari debet aut potest, 
alias, uti omnes Episcopi, semper in hac alma Urbe mantelle- 
tum tantum super rocheto gerant: non obstantibus Constitu- 
tionibus apostolicis, ceterisque quamvis speciali mentione di- 
gnis, in contrarium facientibus quibuslibet. 

Datum Romae apud S. Petrum, die xxv mensis aprilis anno 
MCMXxX, Pontificatus Nostri sexto. 


BENEDICTUS PP. XV 

LITTERAE APOSTOLICAE 


SANCTUARIUM LOCI « EMMAUS » IN PALAESTINA TITULO AC PRIVILEGIIS BASI- 
LICAE MINORIS HONESTATOR. 


BENEDICTUS PP. XV 


Ad perpetuam rei memoriam. — Inter potiora, quibus Palaestina 
nobilitatur, sanctuaria, iure meritoque accensendum est illud apud Castel- 
lum Emmaus exstructum in domo sancti Cleophae, nimirum in loco ubi, 
post Eius passionem et mortem, Christus duobus discipulis ambulantibus 
in via et de se loquentibus apparuit, seque socium adiungens, Sacrae 
iis Scripturae aperuit mysteria, et postea, hospitio receptus et inclinato 
ad vesperam die mensae incumbens, in panis fractione sese illis pate- 
fecit, renovato ita SSmae Eucharistiae mysterio. In ecclesiam ‘conversa 
domus, temporum hominumgue iniuria fatiscens, nuper a Fratribus 
Minoribus instaurata, novo cultu renidet. Continens ecclesiae coeno- 
bium exstat et hospitium peregrinis excipiendis, qui potissimum feria 
secunda post Pascha et die vicesimo quinto mensis septembris turma- 
tim ad sanctuarium confluunt. Romani quoque Pontifices Nostri Deces- 
sores singularibus privilegiis atque indulgentiis illud auxerunt. Nunc 
autem cum dilectus filius Ferdinandus Diotallevi ex Ordine Minorum, 
hodiernus Custos Terrae Sanctae in Palaestina, Nos supplicibus votis 
deprecatus sit, ut enunciatum sanctuarium, prouti cohonestata iam sunt 
alia sanctuaria praecipua Terrae Sanctae, ad titulum et dignitatem Basi- 
licae Minoris evehere dignemur, hasque preces cumulet atque ornet 
amplissimum commendationis officium dilecti filii Nostri Philippi S. R. E. 
cardinalis Giustini, Ordinis Fratrum Minorum Protectoris, Nos optatis 
his annuendum ultro libenterque existimavimus. Quare, collatis consiliis 
cum venerabili fratre nostro S. R. E. cardinali Vico, Episcopo Portuensi 
et sanctae Rufinae, Ss. Rituum Congregationi Praefecto, auctoritate 
Nostra apostolica, praesentium vi, sanctuarium apud Emmaus, quod ob 
memoriam Resurrectionis et mysteriorum Filii Dei Redemptoris magna 
celebritate pollet, titulo ac dignitate Basilicae Minoris condecoramus, 
omnibus et singulis honorificentiis et privilegiis illi attributis, quae 
Minoribus almae huius Urbis Basilicis de iure competunt. Decernentes 

praesentes Literas firmas, validas atque efficaces semper exstare ac per- 
manere, suosque plenos atque integros effectus sortiri atque obtinere, 
illisque ad quos spectant, sive spectare poterunt, nunc et in posterum 
plenissime suffragari; sicque rite iudicandum esse ac definiendum, irri- 
tumque ex nunc et inane fieri si quidquam secus super his, a quovis, 
auctoritate qualibet, scienter vel ignoranter attentari contigerit. Non 
obstantibus contrariis quibuscumque. 

Datum Romae apud sanctum Petrum sub annulo Piscatoris, die 
xvi martii mcmxx, Pontificatus Nostri anno sexto. 


P. Carp. Gasparri, @ Secretis Status. 


II 


SANCTUARIUM BEATAE MARIAE VIRGINIS DE POUPSIS, VULGO « DI POLSI », IN 
DIOECESI HIERACENSI, TITULO ABBATIAE NULLIUS DECORATUR, ET RECTORI 
EIUS PRO TEMPORE CONCEDUNTUR TITULUS ABBATIS NULLIUS, NONNULLA 
PRIVILEGIA ET FACULTAS SACRAMENTI CONFIRMATIONIS CONFERENDI CER- 
TIS CIRCUMSCRIPTA FINIBUS. 


BENEDICTUS PP. XV 


Ad perpetuam rei memoriam. — Sanctuarium beatae Mariae Vir- 
ginis de Poupsis, vulgo di Polsi, in finibus dioecesis Hieracensis situm, 
a comite Rogerio Normanno aut a Rogerio I rege exstructum dicitur, 
postquam, anno McCxLIV, ut litterarum artiumque monumenta et com- 
munis fama testantur, taurus, qui a grege longius processerat, depre- 
hensus est eo loco in cruce graeca ferrea, quam e solo ungulis cornibus- 
que eruerat, submissis genibus adoranda, et Beatissima Virgo, [nfantem 
lesum brachio gestans, se conspiciendam illico dedit, aperuitque velle 
se, in suum et crucis honorem, aedem sacram ibidem excitari. Quae 
ab initio monachis Basilianis commissa est, qui, cum e Sicilia, qua 
mahumetani potirentur, ad proximae Calabriae montes confugissent, 
coenobia haud procul a sanctuario sita incolebant; visum tamen iis est, 
medio saeculo xiv, coenobium consulto apud sanctuarium aedificare, ut 
sibi liceret, peregrinis citius aptiusque adesse, qui undique, Reginam 
Montium veneraturi, eo frequentissimi confluebant. Sanctuarium vero 
iam a saeculo xv in omni floruisse genere, constat tum e codice vati- 
cano lateranensi an. MCDLXXxII, in quo, ecclesias inter archiepiscopales, 

episcopales et abbatiales totius orbis, ecclesia abbatialis Sanctae Mariae 
de Poupsis, Ordinis sancti Basilii, enumeratur, tum ex Litteris Aposto- 
licis xiv cal. ianuar. an. McDLxxxvit ab Innocentio Papa VIII datis, 
quibus abbati sanctae Mariae de Poupsis mandabatur de nonnullis 
monasteriis eiusdem Ordinis Basiliani monasterio sanctae Mariae de 
Butramo uniendis. Cum autem, ob rerum temporumque vices, monachi 
Basiliani saeculo xvi coenobia sua dereliquissent, quorum hodie vix 
parietinae exstant, sanctuarium Beatae Mariae Virginis de Poupsis cum 
continentibus aedibus sensim interiturum erat, nisi episcopi Hieracenses, 
Siculorum Calabrorumque pietate ac largitate fulti, illud pro viribus tuen- 
dum suscepissent. Iisdem enim Praesulibus auspicibus atque auctoribus, 
aedes sacra amplificata est et die 1v mensis septembris an. MDCCXXXVII 
consecrata; hospitia episcopis, proceribus, peregrinis excipiendis, instau- 
rata atque aucta; rector sanctuarii constitutus; privatae domus a chri- 
stifidelibus eius regionis, circum, pietatis causa, exaedificatae; Beatae Ma- 
riae Virginis signum sollemni ritu, die xxx mensis augusti an. MDCCCLXXXI, 
aurea redimitum corona, et sanctuarium, haud ita multo post, pulchre refe- 
ctum ornatumque est. Neque Romani Pontifices sanctuarium de Poupsis 
praeclaris studiosae voluntatis suae testimoniis carere passi sunt. Prae- 
terquam enim quod rec. mem. Pius Papa VI anno mpccixxvir illud 
sacris indulgentiis locupletavit, proximus Decessor Noster Pius Papa X 
rectores sanctuarii pro tempore, ab episcopis Hieracensibus ad nutum 
designandos, titulo ac privilegiis Antistitum Urbanorum, durante tan- 
tummodo munere fruendis, Litteris Apostolicis die Iv mensis maii 
an. McMXx Piscatoris anulo obsignatis, honestavit atque auxit. Ad Nos 
vero quod pertinet, postquam, inde ab inito Pontificatu, edocti sumus, 
eo animorum ardore Calabros Siculosque ad sanctuarium ferri, ut, prae- 
sertim mensibus augusto et septembri, nulla deterriti itinerum diutur- 
niiate atque asperitate, illuc ingenti numero concurrant neque ante 
abeant quam animos rite expiaverint novoque aestu caritatis incende- 
rint, et cum persuasum Nobis fuerit, in eiusmodi peregrinationibus mira- 
bilem inesse vim ad christianas virtutes in popularibus utriusque regio- 
nis firmandas atque augendas, non modo, quantum tempora siverunt, 
necessitatibus sanctuarii prospeximus, sed etiam dilectum filium Nostrum 
Philippum 8S. R. E. Cardinalem Giustini, immatura morte Nobis Eccle- 
siaeque nuper praereptum, Patronum seu Protectorem sanctuario desti- 
navimus, qui eius utilitates ac iura apud Apostolicam hance Sedem pro- 
veheret ac tueretur. Sed videmur rem facturi esse, cum aedis sacrae 
decori congruentem, tum peregrinis ad eam confluentibus perutilem, si, 
vetusto abbatiali titulo restituto, sanctuarii rectorem facultate sacra- 

menti Confirmationis conferendi auxerimus, cum sacramentum hoc 
pueris ibidem administrari ante aetis aetatibus soleret, et episcopi Hie- 
racenses nequeant eo accedere, nisi forte die tantum tertio mensis 
septembris, quo die sollemnia Beatae Mariae Virginis de Poupsis pera- 
guntur. Itaque motu proprio, certa scientia et matura deliberatione 
Nostris, apostolica Nostra auctoritate, haec quae sequuntur decerni- 
mus: I. Sanctuario Beatae Mariae Virginis de Poupsis, vulgo di Polsi, 
in dioecesi Hieracensi, titulum abbatiae Nullius denuo concedimus seu 
restituimus, incolumi tamen in perpetuum plena et immediata iurisdi- 
ctione Episcoporum Hieracensium in paroeciam ac sanctuarium de 
Poupsis. II. Rector sanctuarii pro tempore, ab Episcopo Hieracensi, uti 
antehac, ad nutum designandus et deligendus, durante munere, titulo 
abbatis Nullius fruatur; in ecclesia, et in pompis in vicinia forte pera- 
gendis, insignibus pontificalibus uti possit, exceptis throno ac balda- 
chino et baculo, et ius habeat ibidem divina pontificali ritu, ad faldisto- 
rium, celebrandi, absente tamen, vel praesente et consentiente Ordinario 
Hieracensi; crucem autem pectoralem, anulum cum gemma ac pileolum 
violaceum poterit ubivis licite deferre, ad normam can. 325. III. Rectori 
sanctuarii pro tempore seu abbati de Poupsis facultas esto sacramenti 
Confirmationis in sua ecclesia conferendi, absente, vel praesente et 
consentiente Episcopo Hieracensi, dummodo tamen accedat mandatum 
Ordinarii confirmandorum. Ordinarii vero poterunt eiusmodi mandatum 
abbati de Poupsis aut dare, tamdiu duraturum, quamdiu eius munus 
manebit, et suecessori renovandum quoties abbas decedat vel ab officio 
removeatur, aut concedere, si maluerint, pro singulis casibus. 1V. Abbas 
de Poupsis confirmationem ne conferat pueris septennio minoribus, 
aut doctrina christiana haud satis imbutis, nisi quos forte Ordinarius 
proprius, authenticis Litteris datis et abbati exhibendis, ab alterutra 
vel utraque condicione dispensaverit; praeterea ne iis quidem pueris 
conferat, qui careant authentico parochi sui testimonio, unde constet 
de eorum baptismo, aetate, domicilio et sufficienti in christiana doctrina 
institutione. V. Abbas, ad normam can. 798 et 799, confirmationes a se 
collatas in peculiari reges.o rite inscribat, subiiciendo, uti cetera san- 
ctuarii regesta, visitationi Ordinarii Hieracensis; et testimonium authen- 
ticum collatae confirmationis ad parochos singulorum confirmatorum 
transmittat vel tuto transmittendum curet. VI. Si abbas de Poupsis sine 
Ordinariorum mandato confirmare eorum dioecesanos praesumpserit, 
collatio erit invalida, et ad normam can. 2365 confirmandi facultate eo 
ipso privatus exsistet; si vero ea illicite neglegat quae nn. IV et V prae- 
seribuntur, Ordinarii, secundum can. 784, expresse vetent ne subditi sui 

ab abbate confirmentur, idest mandatum ne concedant, aut concessum 
revocent, et Apostolicam Sedem de re moneant. Decernentes praesentes 
Litteras firmas, validas atque efficaces semper exstare ac permanere, 
suosque plenos atque integros effectus sortiri atque obtinere, illisque 
ad quos pertinent, sive pertinere poterunt, nunc et in posterum plene 
suffragari; sicque rite iudicandum esse ac definiendum, irritumque ex 
nune et inane fieri, si quidquam secus super his, a quovis, auctoritate 
qualibet, scienter vel ignoranter attentari contigerit. Non obstantibus 
contrariis quibuslibet. 

Datum Romae apud sanctum Petrum sub annulo Piscatoris, die vin 
mensis aprilis anno mMcmxx, Pontificatus Nostri sexto. 


P. Carp. Gasparri, @ Secretis Status. 


Il 


A VICARIATU APOSTOLICO DE CANTON IN SINIS SEPARATUR PARS SEPTENTRIO- 
NALIS, EAQUE ERIGITUR IN VICARIATUM APOSTOLICUM DE SHIU-KOW 
APPELLANDUM. 


BENEDICTUS PP. XV 


Ad futuram rei memoriam. — Cum, opitulante Deo, feliciter eve- 
nerit ut fidelium numerus, potissimum postremis hisce annis, increverit 
in Vicariatu Apostolico de Canton in Sinis, ita ut Evangelici operarii 
illius Missionis, e Societate Parisiensi pro Missionibus Exteris, impares 
essent ad omnia sua munera obeunda in vastissimo territorio sibi con- 
credito, Vicarius Apostolicus venerabilis frater loannes Baptista de Gue- 
briant per Congregationem de Propaganda Fide rogatus est, ut aliquem 
districtum adsignaret Presbyteris Piae Societatis sancti Francisci Salesii 
a venerabili Bosco. Vicarius autem dicto audiens partem Septentrionalem 
illius Vicariatus, quae saeculo xvi exeunte fidem christianam receperat 
ab illustri Patre Matthaeo Ricci Societatis Iesu, adsignavit praedictis Mis- 
sionariis a sancto Francisco Salesio, qui, initio anni mcmxvi1 illuc pro- 
fecti, sub iurisdictione eiusdem Vicarii Apostolici ministerium ecclesia- 
sticum exercere iniverunt. Nunc vero quum iam res christiana eo feliciter 
adducta sit in praefata regione, ut nihil deesse videatur ad separatam 
Missionem in eo constituendam, Nos, collatis consiliis cum VV. FF. NN. 
S. R. E. Cardinalibus negotiis Propagandae Fidei praepositis, haec quae 

infra scripta sunt decernimus, statuimus ac mandamus. Nimirum Apo- 
stolica Nostra auctoritate, praesentium vi, a Vicariatu Apostolico de 
Canton in Sinis, Societati Parisiensi pro Missionibus Exteris concre- 
dito, separamus memoratam partem septentrionalem, undecim sub-Prae- 
fecturas Supraintendentiae de Nin-nam-tao complectentem, cuius fines 
sunt: ad meridiem Vicariatus Apostolicus de Canton, ad occidentem Vica- 
riatus Apostolicus de Tuang-si, ad septentrionem Vicariatus Apostolicus 
de Hunan meridionali, denique ad orientem Vicariatus Apostolicus de 
Kiang-si meridionali. Hane autem partem, ita a Vicariatu de Canton 
seiunctam, sive dismembratam, in Vicariatum Apostolicum erigimus, 
ab urbe principe de Shiu-Kow nuncupandum et Piae Societatis sancti 
Francisci Salesii a venerabili Bosco curis tribuendum. Hance porro 
dismembrationem a Vicariatu de Canton et erectionem novi Vicariatus 
de Shiu-Kow fieri declaramus de pleno consensu sive Rectoris maioris 
Societatis sancti Francisci Salesii, sive Superioris Seminarii Parisiensis 
pro Missionibus Exteris, qui per huiusmodi separationem atque ere- 
ctionem supremo animorum bono consulere optarunt. Haec mandamus, 
praecipimus, statuimus non obstantibus super editis sanctionibus, con- 
stitutionibus et ordinationibus apostolicis, speciali licet atque individua 
mentione ac derogatione dignis in contrarium facientibus quibus- 
cumque. 

Datum Romae apud sanctum Petrum sub annulo Piscatoris, die 
ix aprilis Mcmxx, Pontificatus Nostri anno sexto. 


P. Carp. Gasparri, a Secretis Status. 


KPISTOLA 


AD R. P. SILVIUM A S. BERNARDO, SODALIUM PASSIONISTARUM PRAEPOSITUM 
GENERALEM, ALTERO EXEUNTE SAECULO A SODALITATE CONDITA. 


Dilecte fili, salutem et apostolicam benedictionem. — Optimo sane 
consilio, datis ad universos sodales tuos litteris, sacras tu supplicationes 
indixisti ob memoriam iterum saecularem sodalitatis conditae solemni 
ritu celebrandam; nimirum ut et beneficia recolentes, a Deo in vos usque 
adhuc profecta, debitas ei grates persolveretis, et maiorum vestrorum lau- 
des sancteque gesta recordantes, ad eorum imitationem, tamquam reno- 
vatis animis, niteremini. Etenim divinae bonitatis praeclara exstiterunt 

erga istum Ordinem, maxime sub initium, documenta, cum Dominus Iesus, 
non semel Castellatii cellulam invisens, ubi parens et legifer vester sese 
abdiderat, mentem animumque eius singulari sui cognitione et amore 
ad mysterium Crucis praedicandum conformavit, cumque beatissima 
Iesu Mater, cui quidem nihil tam est cordi, quam Filium suum pro 
nobis Crucem passum a nobis diligi, Paulo, ad vestram similitudinem 
atrata, humanissime se conspiciendam dedit, aperte ostendens ipsum 
eiusque alumnos in peculiarium clientum loco se habere. Hoc auspice 
et hac patrona, sodalitas, mirum non est, si brevi, maturitatem suam 
adepta, eorum coepit sodalium copia florere qui bonum Christi odorem 
longe lateque diffunderent. Luce clarior est in omni virtutum genere 
praestantia vestri conditoris: cui verissime dixeris Pauli nomen adhae- 
sisse, cum is in [esu Crucifixo vel adamando vel praedicando illi Gen- 
tium Apostolo vix aut omnino non cessisse videatur. Praeterea qui Pas- 
sionis institutum primi professi sunt, non ii se sanctissimo megistro 
indignos praestiterunt, quin imo complures ex iis, tum innocentissimae 
vitae exemplo tum apostolatus ardore, innumerabiles Christo animas 
lucratos accepimus. Eminet in hoc numero venerabilis ille Vincentius 
Maria Strambi, quem ipse vestrae disciplinae auctor tanti fecit, ut eum 
potissimum voluerit sibi adesse morienti, quique primariis in Sodali- 
tate muneribus sancte perfunctus, sacras postea infulas magnis virtu- 
tibus illustravit. Quae sanctimoniae laus cum deinceps in sodalibus a 
Passione profecto non desiderata sit, nemo ignorat quam insignis ea 
et splendida fuerit, ut alios omittamus, in venerabili Dominico a Matre 
Dei, cuius praesertim studio constantiaque mirabili factum est, ut ori- 
retur is, qui feliciter perseverat, motus Anglorum ad Ecclesiae matris 
male desertae sinum redeuntium. Recentior autem ac paene huius tem- 
poris est vester ille christianae perfectionis flosculus, qui mox in albo 
sanctorum adscribendus est, Gabriel a Virgine Perdolente, ex cuius 
incremento honoris propria quaedam causa nascitur Ordini vestro glo- 
riandi. Hune enim scimus ad fastigium sanctitatis non alia via, quam 
regularis disciplinae observantia pervenisse, ut appareat absolutissimam 
virtutum scholam in isto, quo utimini, vitae instituto vobis patere. - 
Iam id ipsum est argumento vigere etiamnum apud vos spiritum bo- 
num a legifero patre vobis traditum: quod Nes equidem valde gra- 
tulamur. Sed hanc pulcherrimam haereditatem ut hodie integram con- 
servetis, quanta vobis vigilantia quantaque contentione animi opus est. 
Inimicissima, siqua unquam, humilitati poenitentiaeque christianae, in 
quibus praecipue vestra vivendi ratio consistit, haec sunt tempora; 
superbia enim vitae et inexplebilis voluptatum sitis usque quaque domi- 

natur adeo ut, tamquam corrupto eo, qui circumfusus est aér, difficile 
sit vel religiosis cordibus nihil de huius pestilentiae contagione conci- 
pere. Accessit postremo ad mores amplius labefactandos immane bellum, 
cuius necessitas non paucos e sacris claustris extraxit in aciem, peri- 
culisque omne genus eorum virtutem obiecit. - Vos igitur, de communi 
non minus quam de vestra salute solliciti, omnem dabitis operam, ut 
ad amorem Crucis Christi et ipsi magis magisque renovemini, et alios 
etiam, voce exemploque vitae, quam plurimos possitis, excitetis. Ad 
utramque rem autem plurimum profutura arbitramur ista, quae appa- 
ratis, sacra solemnia: quorum Nos de sanctae Ecclesiae thesauro, Nobis 
divinitus commisso, fructum sumus et dignitatem libentissime aucturi. 
Itaque pro Apostolica potestate damus, ut, ubicumque apud vos, ver- 
tente anno, ob huius fauste facti commemorationem, publica aliqua 
supplicatio fiat, quisquis vestras vestrarumque monialium sacras aedes 
inviserit, plenariam peccatorum suorum veniam, usitatis condicionibus, 
a Deo impetret. [tem domorum vestrarum praepositis facultatem faci- 
mus, cuilibet sacrorum antistiti vel sacerdoti delegandam si velint, Papa- 
lis benedictionis ea ipsa die populo tribuendae. Divinorum vero auspi- 
cem munerum, quae Nos ex animo vobis precamur uberrima, eamdemque 
paternae Nostrae benevolentiae testem, tibi, dilecte fili, omnibusque 
sodalibus et monialibus a Passione apostolicam benedictionem aman- 
tissime impertimus. 

Datum Romae apud sanctum Petrum, die x1 mensis aprilis McMxx, 
Pontificatus Nostri anno sexto. 


BENEDICTUS PP. XV 

ACTA SS. CONGREGATIONUM 


SUPREMA SACRA CONGREGATIO S. OFFICTI 


DECRETUM 


CIRCA AUTHENTIAM MOSAICAM PENTATEUCI 


Quaesitum est ab hac Suprema Congregatione Sancti Officii: « Utrum 
« doctrina circa authentiam mosaicam Pentateuci, nuper exposita in 
« opere: Dictionnaire apologétique de la foi catholique, an. 1919, fase. XV, 
« sub titulo: Moise et Josué; nec non in Revue du Clergé frangais, XCIX 
«(1° sept. 1919), pag. 321-343, sub titulo: Moise et le Pentateuque, tuto 
« tradi possit ». 

Et in generali consessu habito feria rv, die 21 aprilis 1920, Emi ac 
Rmi Domini Cardinales in rebus fidei et morum Inquisitores Generales, 
praehabito DD. Consultorum voto, respondendum decreverunt: Negative. 

Insequenti vero feria v, die 22 eiusdem mensis et anni, Sanctissi- 
mus D. N. Benedictus divina Providentia Papa XV, in solita audientia 
R. P. D. Assessori S. Officii impertita, relatam Sibi Emorum et Rmhorum 
Patrum resolutionem approbavit, confirmavit et evulgandam praecepit. 

Datum Romae, ex aedibus S. Officii, die 23 aprilis 1920. 


A. Castellano, S. C. S. Off. Notarius. 


Il 
DECRETUM 
DAMNANTUR OPERA OMNIA AUCTORIS VULGO « GUIDO DA VERONA » 
Feria 1V, die 21 aprilis 1920 
In generali consessu Supremae S. Congregationis S. Officii Emi ac 
Rmi Domini Cardinales fidei et moribus tutandis praepositi proscripse- 


runt, damnaverunt atque in Indicem librorum prohibitorum inserenda 


mandarunt 
auctoris vulgo Guido da Verona opera omnia. 


| 
| 

Et insequenti feria v, die 22 eiusdem mensis et anni, Sanctissimus 
D. N. Benedictus divina Providentia Papa XV, in solita audientia 
R. P. D. Assessori S. Officii impertita, relatam sibi Emorum Patrum 
resolutionem approbavit, confirmavit et publicandam iussit. 

Datum Romae, ex aedibus S. Officii, die 23 aprilis 1920. 


A. Castellano, S. C. S. Off. Notarius. 


SACRA CONGREGATIO CONSISTORIALIS 


I 
DECRETUM 


DE DISCIPLINARI ORDINE A CAPITULO ET CLERO BASILICAE S. NICOLAI BARENSIS 
SERVANDO. 


Il S. Padre Benedetto XV, nella sua sollecitudine pel bene delle 
anime e pel decoro delle sacre funzioni nella casa di Dio, tutto ben 
ponderato, ed avuto il voto degli Emi Cardinali della S. Congregazione 
Concistoriale, ha creduto opportuno, per ora e fino a nuova disposi- 
zione, di avocare immediatamente a sé, e col presente decreto avoca nel 
modo predetto a sé, la giurisdizione ordinaria sulla basilica di S. Nicola 
di Bari e sul clero alla medesima ascritto. 


In forza di che: 


1. La detta basilica sara immediatamente soggetta alla Santa Sede 
e sara esente dalla visita e dalla giurisdizione dell’Ordinario locale, per 
tutto cid che riguarda l’interno ordinamento per il servizio del culto e 
per la sua amministrazione temporale. 

9. Il Gran Priore godra dell’esenzione non solo locale nella sua 
dimora nell’ambito della basilica, ma anche personale, come godono i 
superiori regolari dall’Ordinario diocesano. 

3. Il resto del clero godra della esenzione locale, se e fino che 
dimora nell’ambito della basilica: fuori di essa sara soggetto all’Ordi- 
nario diocesano locale per tutto cid che riguarda la disciplina eccle- 
siastica; cosi che se alcuno per qualche colpa venisse ad esser colpito 

di qualche pena, il Gran Priore, debitamente avvertito, dovra entro la 
Basilica osservarne e farne osservare le disposizioni, fino a che detta 
pena non sia stata nei debiti modi di diritto revocata annullata od 
espiata. 

4. It Gran Priore avra la cura delle anime col diritto dell’am- 
ministrazione dei sacramenti, eccetto il matrimonio, entro l’ambito della 
basilica per tutti gli addetti al santuario, che abitualmente abitano nei 
locali annessi, siano essi ecclesiastici o secolari, e pei loro ospiti, con 
diritto anche dei funerali, se ivi decedessero. 

Sono esclusi da questo privilegio gli inquilini degli appartameuti 
che, sebbene uniti alla basilica, fossero affittati ad estranei non inser- 
vienti alka basilica. 

Come avente cura d’anime il Gran Priore dovra tenere i libri par- 
rocchiali, eeccetto che pel matrimonio: e pel matrimonio, se accada fra 
glinservienti della basilica, gli atti dovranno compiersi dal parroco della 
sposa, o da quello della Cattedrale di Bari. 

5. Il Gran Priore potra autorizzare a confessare ed a predicare 
nella sua chiesa, quelli che abbiano gia ricevuto la pagella di confes- 
sori e di predicatori dall’Ordinario di Bari, in conformita al diritto 
comune ed alle recenti disposizioni generali. 

Si esorta pertanto il clero addetto alla basilica a munirsi di dette 
facolta, facendo gli esami prescritti. E si raccomanda al Gran Priore 
di introdurre nella basilica la spiegazione domenicale del Vangelo, le 
predicazioni dell’Avvento, della Quaresima ed altre di comune uso nella 
Chiesa, e di stabilire confessori fissi, preferendo in tali ministeri il clero 
di detta basilica, quando ne sia debitamente approvato. 

6. In occasione di pellegrinaggi, o di gran concorso di fedeli 
nel tempio, il Gran Priore potra, ad modwm actus e per quell’occasione, 
autorizzare alle confessioni i sacerdoti estranei, che si presentassero 
con la pagella di confessori del proprio Ordinario. 

7. Ai sacerdoti della sua basilica potra dare le testimoniali de 
vita et moribus, ed anche le discessoriali, onde possano essere ammessi 
a celebrare altrove. 

8. Venendo nominato alcuno canonico o cappellano di S. Nicola, 
prima di ascriverlo alla chiesa e dargli listituzione nel beneficio, il 
Gran Priore dovra chiedere le testimoniali del suo Ordinario e regolarsi 
in conformita delle medesime secondo il disposto dei Sacri Canoni. 

E se il nominato sia non diocesano di Bari, il Gran Priore, ricevute 
le testimoniali di cui sopra, dovra renderne consapevole l’Ordinario 
di Bari. 

9. Il Gran Priore potra disporre e prescrivere quanto, in con- 
formita ai sacri Canoni, é necessario od opportuno per l’ordine del ser- 
vizio divino ed il tempo delle sacre funzioni nella basilica, e per la 
disciplina del clero alla medesima addetto. Ed egualmente nell’ambito 
della basilica e per le mancanze pit lievi potra infliggere proporzionate 
pene; anzi, se fosse necessario, potra anche sospendere a divinis, sia 
per ragione di censura contro i contumaci, sia per ragione di pena; ma 
ad breve tempus; e in ambo i casi avvertird tanto |’Ordinario di Bari, 
quanto la S. Congregazione Concistoriale. Per le mancanze pit gravi 
dovra deferire la cosa alla Santa Sede. 

10. Il Gran Priore ordinera al Capitolo di redigere entro sei mesi 
i suoi statuti pel servizio corale e per l’ordine delle sacre funzioni, in 
conformita alle nuove disposizioni del diritto, che egli approvera con 
la sua autorita, dopo avere ottenuto il nulla osta dalla Santa Sede. 

11. Tenendosi il sinodo diocesano, il Gran Priore col suo clero 
dovranno prendervi parte. 

12. Per il Memento, le Collette solite a recitarsi nella Messa e nelle 
sacre funzioni, per le novene ed altre pubbliche preghiere indette per 
tutta la diocesi di Bari, il Gran Priore ed il Capitolo di S. Nicola, debita- 
mente avvertiti, non mancheranno di uniformarsi al prescritto comune. 

13. Dovra il Capitolo intervenire alle processioni pubbliche gene- 
rali, prendendo il primo posto dopo il Capitolo Cattedrale. [1 Gran 
Priore perd, tanto sede plena quanto sede vacante, potra dispensarsi 
dall’intervento. 

14. Gli olf santi dovranno dal Gran Priore e dal Capitolo di 
S. Nicola esser presi dalla Cattedrale, anche durante la Sede Arcive- 
scovile vacante. 

15. Il Gran Priore dovra ogni quinquennio, computando dal 1921, 
fare la visita pastorale della sua chiesa’e del suo clero e darne rap- 
porto alla S. Congregazione Concistoriale, salvo il diritto della Santa Sede 
di inviare un suo delegato per la visita medesima. 

16. Il Gran Priore curera che nella basilica si faccia il catechismo 
pei suoi dipendenti; e, previo consenso con |’Arcivescovo, potra accettarvi 
anche gli estranei ed ammettere i fanciulli alla prima Comunione. 

Roma, nella festa di S. Nicola di Bari, 6 dicembre 1919. 


4 C. Carp. De Lat, Vescovo di Sabina, Segretario. 


L. S. 


+ V. Sardi, Arciv. tit. di Cesarea, Assessore. 

II 
CORRIENTENSIS 


DIFFAMATIONIS 


In causa, quam Sac. Leonardus Ayala contra Episcopum Corrien- 
tensem instituit, et de qua, ut Iudex a Sancta Sede delegatus, vidit ac 
die 10 decembris 1917 sententiam primi gradus tulit R. P. D. Abel 
Bazan, Episcopus Paranensis, Sanctissimus Dominus Noster Benedi- 
ctus Pp. XV, appellante Episcopo Corrientensi, utpote a memorata sen- 
tentia gravato, deputavit ad videndum et ad definitivam sententiam in 
gradu appellationis ferendam peculiarem coetum seu Commissionem 
Cardinalium Sacrae Congregationis Consistorialis, nimirum C. De Lai, 
B. Pompilj, R. Merry del Val, P. Gasparri, C. Bisleti. Qui, die 26 mar- 
tii 1920, in Aedibus Vaticanis legitime, prouti de more, congregati, ad 
dubium: An sententia primi gradus, de qua quaestio, sustineatur, visis 
universis processualibus actibus, prae oculis habitis defensionalibus 
scriptis a RR. DD. Americo Bevilacqua, archiepiscopo titulari Scytho- 
politano, et Francisco Solieri, S. R. Rotae Auditore, priore qua defen- 
sore Sac. Ayala, altero qua defensore Episcopi Corrientensis, invocato 
divino Nomine et omnibus mature perpensis, unanimi voto hance definiti- 
vam sententiam tulerunt: Sententiam primi gradus nulla ex parte sustineri. 

Sanctissimus Dominus Noster autem in audientia eiusdem diei, 
infrascripto Cardinali concessa, sententiam Commissionis Emorum Pa- 
trum ratam habuit et confirmavit. 

Datum Romae, ex aedibus Sacrae Congregationis Consistorialis, 
die 26 aprilis 1920. 


*& C. Carp. De Lar, Ep. Sabinen., Secretarius. 
L. S. 
+ V. Sardi, Archiep. Caesarien., Adsessor. 


Ill 


DESIGNATIO ORDINARIORUM PRO APPELLATIONE IUXTA CAN. 1594, § 2 


Iuxta can. 1594, § 2, Codicis Turis Canonici pro appellatione: 


Rmus Archiep. Bononiensis designavit Ordinarium Ferrariensem; 
Rheginensis, Ordinarium Hieracensem ; 
» » Rhedonensis, Ordinarium Venetensem; 


| 
| 
| 
| 
| 
| 

Rmus Archiep. S. Iacobi de Cile, Ordinarium de Serena; 


> > Salernitanus, Ordinarium Amalphitanum; 

> > Firmanus, Ordinarium Asculanum in Piceno; 

. » Beneventanus, Ordinarium S. Agathae Gothorum; 
> » Mechliniensis, Ordinarium Gandavensem; 

> » Rhemensis, Ordinarium Suessionensem ; 

» Pragensis, Ordinarium Olomucensem ; 

> > Bostoniensis, Ordinarium Neo-Eboracensem ; 

> > de Linares, Ordinarium Mexicanum; 

» > Bracharensis, Ordinarium Portugallensem. 


Quas designationes Ssmhus D. N. Benedictus Pp. XV approbare 


dignatus est. 
Romae, ex aedibus S. Congregationis Consistorialis, die 12 ‘apri- 


lis 1920. 


SACRA CONGREGATIO CONCILIZ 


VERONEN. et ALIARUM 


IN DITIONE VENETA 
IURISPATRONATUS POPULARIS 


14 februarii 1920 
Species Fracti. - In ditione Veneta complures sunt paroeciae iuris- 
patronatus laicalis, seu potius praesentationis popularis, qaum omnes 
familiae, quaeque per suum caput repraesentatae, illud exerceant cele- 
bratis comitiis ad suffragium ferendum; ex antiqua tamen consuetudine 
in eadem ditione prouti in plurimis Austriae et Germaniae regionibus 
inolita, legibusque civilibus recepta (cf. v. gr. Regolamento 15 maggio 1804; 
circolare 13 maggio 1818, apud Saredo, Cod. eccles. del regno d’Italia, III, 
p. 1167), etiam paroeciae iurispatronatus laicalis, absque ulla exceptione, 
sive regium, sive populare, sive privatum illud ius sit, subiiciuntur legi 
concursus (cf. etiam Concordien., 18 iun. 1916; A. A. S., VIII, 271), ita 
quidem ut in casu iurispatronatus popularis, habito prius auctoritate 
Ordinarii loci experimento, omnium nomina qui idonei renunciantur, 
proponantur in comitiis postea celebrandis, ut ex his per suffragia seli- 

gatur cui ab Ordinario danda sit institutio. 
Promulgato nuper Codice Iuris Canonici, in quo, can. 1452 de his 
electionibus ita cavetur: « Electiones ac praesentationes populares, sicubi 


| 

| 

— 

« vigent, tolerari tantum possunt si populus clericum seligat inter tres ab 
« Ordinarii loci designatos », ansam nonnulli sumpserunt ad effugiendam 
concursus subeundi obligationem; praetendentes Episcoporum deinceps 
esse absque praevio concursu fernam - ut aiunt - popularibus suffragiis 
proponere, et, postea, electum examini subiicere ul de ipsius idoneitate 
constaret. Nova haec quae proponebatur agendi ratio a fere omnibus 
Venetis Ordinariis reiicienda visa est; nonnullis tamen arrisit, hac prae- 
serlim de causa, quia incommodum levare videbatur facile exoriturum 
si ex concursu nonnisi unus idoneus renunciaretur. Hoc enim in casu, 
sane non infrequenter accidebat renunciatum in comitiis maiore ex 
numero suffragiorum reiici; quo pacto difficilior evadebat vacantis paroe- 
ciae provisio, quum novus concursus indicendus esset, novique expe- 
ctandi concurrentes, quorum nomina in novis comitiis proponerentur. 
Et quum huiuscemodi casus iam semel iterumque in Veronen. et Utinen. 
dioecesibus contigisset, ubi, nolentibus ceteris clericis concursus obliga- 
tionem subire, nonnisi unus fuit utrimque oppositor, in comitiis reie- 
ctus, Emus Cardinalis Patriarcha Venetiarum aliique Ordinarii rei con- 
sulendum duxere, proposito huic S. Congregationi dubio: « An sustineri 
« possit inolita praxis providendi paroeciis iurispatronatus in casu ». 


AntmaADvVeERsSIONgs. - Plane notissimum et evidens est in cunctis Codi- 
cis canonibus qui de iure patronatus agunt, alienum prorsus ab hoc 
instituto animum Legislatorem manifestasse; hic enim dum in posterum 
quodlibet ius patronatus quocumque titulo constitui vetuit (can. 1450), 
dum immo et in praesenti constitutorum resolutionem impense sollici- 
tavit, saltem quoad praesentandi ius (can. 1451), solummodo necessitati 
graves perturbationes devitandi, ac non laedendi iura iam quaesita, in 
hoc instituto adhuc ferendo et tolerando cessisse videtur, quin tamen 
abstineret a plurimis cautionibus et restrictionibus sanciendis, ut, quo 
melius fieri posset, quodlibet detrimentum libertatis Ecclesiae praeca- 
veretur. Quamobrem nihil in iure certius hodie apparet, quam, in tota 
hac re de iurepatronatus, strictissimam interpretationem esse faciendam, 
eamque amplectendam in singulis dubiis rationem, quae magis libertati 
Ecclesiae et animarum saluti consulit. 

At vero, in casu, interpretatio quae solveret ius patronatus popu- 
lare a necessitate praevii habendi concursus, sicubi haec necessitas 
vigeat, esset profecto ampliativa iuris patronatus ipsius prouti in prae- 
senti est: ideoque a priori reiicienda apparet. Consideratio autem vel 
solius can. 1452 idipsum suadet: manifestum enim est eodem canone 
temperatum et coarctatum fuisse ius patronatus populare, ut antea 

vigebat: nam in iurepatronatus laicali, in arbitrio est patroni quem velit 
praesentare, dummodo iure communi aut particulari non impeditum 
(Wernz, Ius decret., II, 827, IV); quae norma, quum hucusque vigeret 
etiam in iurepatronatus populari, incommodis innumeris occasionem 
praebebat, propter effrenatam libertatem populi, cuius « quot capita tot 
sunt sententiae », suffragium dandi cui clerico quisque vellet. Hinc 
merito, in his rerum adiunctis, haéc coarctatio inducta est, ut nonnisi 
inter tres ab Ordinario designates optio daretur eligendi: quae intentio 
restrictiva ceteroquin apertissima est vel ex verbis exclusivis in canone 
occurrentibus: Sicubi vigeant tolerari tantum possunt si, etc., quae omnem 
contrariam consuetudinem, in iis quae descripsimus rerum adiunctis, 
plane excludunt ac reprobant. Verum ubi coarctatio huiuscemodi iam 
locum obtinuerat, ut in casu, per necessitatem seligendi inter eos tan- 
tum qui ex praevio concursu renunciarentur, quae immo coarctatio 
gravior proculdubio apparet ea quae canone statuitur, illa est retinenda, 
quia talis consuetudo, per quam finis lege intentus pariter immo certius 
obtinetur, potius legi consentanea quam contraria censenda est. Desi- 
gnatio videlicet candidatorum qui suffragiis proponendi sint, dicitur 
facienda ab Ordinario, pro suo arbitrio, ubi desit, non vero ubi, absque 
ministerio Ordinarii, vi concursus iam facta adsit. Nec refert in can. 1452 
nullam mentionem fieri concursus: primum, quia canon iste agit de 
beneficiis in genere, non de solis paroeciis; secundo, quia Codex pro- 
spicit universo orbi catholico, lex autem concursus pro paroeciis non 
viget nisi in nonnullis regionibus (cf. can. 459, § 4): quamobrem nulla 
necessitas erat recolendi in canone concursus legem. 

Ceterum hic quoque canon concordari debet cum explicito prae- 
scripto can. 1462 edicentis: « Si ecclesiae vel beneficio provideri debet 
« per concursum, patronus, etiam laicus, non potest praesentare nisi 
« clericum legitime ex concursu probatum »: nulla enim fit in hoc canone 
distinctio patroni laicalis, sive is rex, sive populus, sive privatus homo 
sit. Quamobrem, si ex rigore iuris procedere velimus, atque canoni 1452 
uti generi, aptare can. 1462 uti specificam differentiam, dicendum tandem 
esset « electiones et praesentationes ad beneficia quibus provideri debet 
« per concursum, sicubi vigent, tolerari tantum posse si populus cleri- 
«cum seligat inter tres ex concursu probatis ab Ordinario loci desi- 
« gnatos », quo pacto restrictio iurispatronatus popularis gravior etiam 
in casu evaderet, atque ea quae in praesenti viget. Sed ambigendum 
videtur utrum id in bonum animarum quod celeriorem postulat provi- 
sionis expeditionem, cederet, cui vel praesens praxis, ut in facti specie 
enarratur, quamdam difficultatem parat. Consultius apparet et Legisla- 


| 


166 Acta Apostolicae Sedis - Commentarium Offciale 


toris menti magis consentaneum utrumque Codicis praescriptum sepa- 
ratim considerare, nec praescriptum can. 1452 urgere, ubi, prouti in 
casu, finis lege intentus satis obtinetur sola observantia can. 1462. 

Demum, quidquid de canonis 1452 in casu vi et potestate foret edi- 
cendum, res considerari quogue potest sub mero aspectu consuetudinis, 
seu legis particularis, Codici tamen non contrariae, uti vidimus, ad nor- 
mam can. 30: haberi in casu consuetudinem ultra centenariam manife- 
stissimum est, sive ex concordi Episcoporum testimonio, sive ex allatis 
documentis; leges potestatis civilis desuper latae a. 1804 et 1818, quibus 
inolitus iamdudum mos supponitur, rei saltem testimonium suppeditant. 
Hane vero consuetudinem in casu vim legis habuisse, ad effectum defi- 
nite imponendi concursum, liquet, sive ex doctorum sententiis (De Ange- 
lis, in tit. De consuet., n. 12; Gennari, apud Monit. Eccl., Il, I, p. 103; 
Sebastianelli, Praelectiones, tom. I, pag. 48) sive ex natura rei, cum aga- 
tur de consuetudine vergente in bonum Ecclesiae, quae propterea ab 
ipsa Apostolica Sede commendata nonnumquam et insinuata fuit (cf. 
v. g. Litt. Secret. Status ad Archiepiscopum Friburgen. 30 sept. 1859 in 
Raccolta di Concordati, pag. 908 sq.). Nihil igitur prohibere videtur, mul- 
toque minus Codex, quominus ea consuetudo retineatur; nec ad rem 
necessarium est confugere ad ea quae ulterius Ordinarii testantur: 
« disturbare un tale possesso immemorabile sarebbe lo stesso che met- 
« tere a soqquadro ogni cosa e dare occasione a lotte non sempre di 
« semplici parole »; quae ratio a lege admittitur (cfr. can. 5) etiam ad 
ferendas consuetudines Codici contrarias, qui casus noster non est. 

Concludendum itaque videtur nihil innovandum in casu, legemque 
concursus ad normam can. 1452 esse urgendam quoad omnes qui bene- 
ficia paroecialia de quibus agitur, assequi velint; qua posita obligatione, 
incommodum in factispecie enunciatum suapte evanescet, aut certe, quin 
nova edita lege ingravescat, imminuetur. 

Quare, etc. 


Reso.utio. - In plenario conventu habito die 14 februarii 1920 in 
Palatio Apostolico Vaticano Emi Patres S. Congregationis Concilii pro- 
posito dubio respondendum censuere: 

Affirmative. 

Quam resolutionem, referente infrascripto S. Congregationis Secre- 
tario, in Audientia subsequentis diei, Ssthus Diius Noster Benedictus 
Div. Prov. Pp. XV approbare et confirmare dignatus est. 


I. Mort, Secretarius. 

SACRA CONGREGATIO DE RELIGIOSIS 


SSmus Diius Noster Benedictus PP. XV, S. Congregationis de Reli- 
giosis decretis, harum, quae sequuntur, religiosarum Congregationum 
Constitutiones definitive approbavit, scilicet: 


28 februarii 1920. — Instituti Sororum Tertii Ordinis Servorum 
Beatae Mariae Virginis, quas vocant Mantellatas, cuius domus princeps 
Pistoriae sita est 

— Instituti Filiarum a Sacratissimis Cordibus Iesu et Mariae Ianuen- 
sium, vulgo Ravasco nuncupati, cuius domus princeps Ianuae sita est. 

— Instituti Sororum, quae vulgo appellantur Figlie povere di 
San Giuseppe Calasanzio, cuius domus princeps in civitate Florentina 
sita est. 

— Instituti Sororum a S. Joseph, Beatae Mariae Virginis Sponso, 
vulgo Suore Giuseppine del Messico, nuncupati, cuius domus princeps 
Mexicopoli sita est. 


SACRA CONGREGATIO DE PROPAGANDA FIDE 


NOMINATIONES 


Brevibus Apostolicis nominati sunt: 


5 martii 1920. — Vicarius apostolicus de Mendez ac Gualaquiza in 
Republica Aequatoriana R. D. Dominicus Comin, e Societate sancti Fran- 
cisci Salesii. 

— Vicarius apostolicus de Kamsu Septentrionali in Sinis R. D. Go- 
defridus Frederix, e Congregatione Cordis Immaculati Beatae Mariae 
Virginis de Scheut. 

SACRA CONGREGATIO RITUUM 


I 
VICARIATUS APOSTOLICI UGANDEN. 


BEATIFICATIONIS SEU DECLARATIONIS MARTYRII VENERABILIUM SERVORUM DEI 
CAROLI LWANGA, MATHIAE MURUMBA ET SOCIORUM VULGO « DE UGANDA ». 


Super Dusio 


An, stante approbatione martyrii et causae martyrii, nec non dispensatione 
a signis seu miraculis, tuto procedi possit ad solemnem praefatorum 
Venerabilium Servorum Dei Beatificationem ? 


Sancta mater Ecclesia, quae felicem suum tunc sortita fuit natalem, 
quum, cruci affixus, divinus moriebatur eius Conditor, suumque infiniti 
pretii, pro redemptione mundi, effundebat sanguinem, aequum iustumque 
profecto erat, ut, nonnisi medias inter persecutiones et adversitates, et 
ipsa adolesceret, magisque dilataret in dies locwm tentorii sui et pelles 
tabernaculorum suorum extenderet (Is., LIV, 12) ita nempe, ut in ipsis, 
quae eidem Ecclesiae, vix e Christi latere egressae, perferenda iugiter 
constanterque forent, dimicationibus, certaminibus, contradictionibus et 
simultatibus, crescendi et augendi idoneas illa inveniret causas, insignes 
sibi pararet victorias, novosque in omne tempus ageret triumphos, quem- 
admodum qui, tam diuturno tamque vario saeculorum cursu, secuti sunt, 
mirifice comprobarunt eventus, et vere non minus quam venuste a sancto 
Hilario scripto est traditum; videlicet: « Hoc Ecclesiae proprium est, ut 
« tune vincat, cum laeditur; tune intelligat, cum arguitur; tune obti- 
« neat, cum deseritur: dum vexatur, floret; dum opprimitur, crescit ; 
«dum contemnitur, proficit: tunc stat, cum superari videtur » (De 
Trinit., lib. IV). 

Non absimilem idcirco exspectare sibi poterat sortem ea praeclara 
soboles, cui, excussa prius superstitionis caligine, alendae erudiendaeque 
fidei pabulo operam suam sedulam industriamque impendere coeperant 
strenueque perseverabant Missionarii benemerentissimi, Patrum Alborum 
nomine pernoti, vixdum apostolico zelo incensi, in eam penitiorem 
Africae regionis penetrarunt partem, quam Ugandam dicunt. 

Nam, dum in praefato aggrediendo persequendoque opere, quo, reli- 
gioni simul et reipublicae salubrius et fructuosius, esse excogitarique 

nullum potest, fautorem potius sibi experti initio fuerant ipsum Ugandae 
regem, brevi tamen in regis animo mira facta fuit mutatio. Qua de 
causa id acciderit, satis superque ille ostendit, quum adeo immani 
teterrimoque duos et viginti Dei Famulos damnavit supplicio; et mani- 
festius quoque patuit, quum supplicium istud veras propriasque com- 
plecti et prae se ferre christiani martyrii notas, iuridice constitit, et 
apostolicum agnovit sancivitque non ita pridem evulgatum Decretum. 

Itaque, quum de christiano agatur veri nominis martyrio, quod 
ecclesiastico solemnique vindicatum fuit iudicio, longe aliud atque 
proposuerat sibi, reapse assequutus fuit tyrannus. Iterare namque 
iuvat celebrata illa sancti Hieronymi verba: « Quum quis viderit tanta 
« perseveratia stare martyres atque torqueri et in suis cruciatibus 
« gloriari, subit tacita cogitatio, quod, nisi verum esset Evangelium, 
« numquam sanguine defenderetur. Neque enim delicata et divitiis stu- 
« dens confessio est, sed in carceribus, in plagis, in persecutionibus, in 
« nuditate, in siti. Hic triumphus est Dei, Apostolorumque victoria » 
(Epist. 120 ad Hedibiam., cap. X). Huc procul dubio spectavit Ugandae 
Vicarius Apostolicus, quum litteras suas, quibus inquisitionem super 
Famulorum Dei martyrio,. apostolica auctoritate conditam, Romam 
transmisit, auspicatissimis hisce concludebat verbis: « Causa beatifica- 
« tionis horum Servorum Dei quum ea sit, quae incremento catholicae 
« religionis in Uganda et alibi summopere prodesse queat, rogare audeo, 
«ut quam citissime dies albescat, qua cultus decerni possit his Dei 
« Servis Ugandensibus. Nam universae Ugandae et regionum finitimarum 
« Christicolae sciunt hunc in Uganda processum absolutum fuisse et 
« totam rem a Sancta Sede Apostolica pendere: et, oculis in hanc defixis, 
« manibusque in caelum extensis, toto corde a Deo, ut adesse festinent 
« tempora tam iucunda exorant, ut et ipsis, dum supra altaria proprios 
« concives adspicient, viribus novis atque magnis susceptis, dicere liceat: 
« Si isti et illi, cur non et nos? ». 

Ita, quae quotque lectissimae causae huius essent merita, cunctis 
innotuit; in generalibus proinde sacri huius Ordinis comitiis, quae, die 
vigesima tertia superioris mensis martii, coram Sanctissimo Domino 
nostro Benedicto Papa XV celebrata sunt, proposito per Reverendis- 
simum Cardinalem Vincentium Vannutelli, causae Relatorem, Dubio: 
- An, stante approbatione martyrii et causae martyrii, nec non dispen- 
satione a signis seu miraculis, tuto procedi possit ad solemnem venera- 
bilium Servorum Dei Caroli Lwanga, Mathiae Murumba et Sociorum 
Beatificationem ? - una eademque tum Reverendissimorum Cardinalium 
tum Patrum Consultorum haec unanimis suffragatio fuit; nimirum: 

tuto procedi posse. Quamvis vero Sanctissimus Dominus noster in eam- 
dem prolixo animo descenderit sententiam, noluit tamen tantae utilitatis 
tantaeque expetitae laetitiae causam supremo Suo decretorio absolvere 
iudicio, sed, ceu de more, hoc Sibi prorogandum duxit, maioris caelestis 
luminis gratiam interim imploraturus. Hodierna vero die Dominica in 
Albis, devotissime oblata propitiationis Hostia, accitisque Reverendis- 
simis Cardinalibus Antonio Vico, Episcopo Portuensi et S. Rufinae, 
sacrae rituum Congregationi Praefecto, et Vincentio Vannutelli, Episcopo 
Ostiensi et Praenestino, Sacri Collegii Decano causaeque Relatore, una 
cum R. P. Angelo Mariani, Fidei Promotore generali, meque insimul 
infrascripto Secretario, eisdem adstantibus, solemniter edixit: Tuto pro- 
cedi posse ad solemnem venerabilium Servorum Dei Caroli Langa, 
Mathiae Murumba et Sociorum Beatificationem. 

Hoc autem Decretum in vulgus edi, in Acta sacrorum rituum Con- 
gregationis inseri, litterasque apostolicas in forma Brevis de Beatifica- 
tionis solemnibus, ubi primum licuerit, in Basilica Vaticana celebrandis, 
expediri iussit, tertio idus aprilis anno mMcmxx. 


b& A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Alexander Verde, Secretarius. 


II 
BOBIEN. seu PLACENTINA er [ANUEN. 


BEATIFICATIONIS ET CANONIZATIONIS VEN. SERVI DEI ANTONII MARIAE GIANELLI, 
EPISCOPI BOBIENSIS, FUNDATORIS CONGREGATIONIS RELIGIOSARUM SORC- 
RUM FILIARUM MARIAE SS.MAE AB HORTO NUNCUPATARUM., 


SUPER DUBIO 
An constet de virtutibus theologalibus, Fide, Spe et Caritate in Deum et 
proximum, nec non de cardinalibus, Prudentia, Iustitia, Fortitudine 
ac Temperantia earumque adnewis, in gradu heroico, in casu et ad 
effectum, de quo agitur? 


Si quando contingat, ut difficilis solutio evadat controversiae cuius- 
dam, in eaque idcirco definienda discrepent iudicia hominum, usu id 
venire duplici potissimum ex capite norunt expertique sunt omnes, q: i 
vel agunt causas vel ius dicunt in foro: aut enim obscura est, com- 

plexa et ambagibus circumvoluta iuris quaestio, aut, ut ponitur, certum 
non est factum, super quod controversia cadit. 

Iamvero, non facta, neque factorum iusta, legitima et recta cognitio 
atque interpretatio hanc, quae de heroicis virtutibus est, satis superque 
iustoque longius divexarunt causam, sed quaedam _potius circa heroici- 
tatem propositae propugnataeque opiniones causae ipsi pararunt moras 
eamque in grave admodum adducere discrimen fuerant minitatae. 

Verumtamen, in eo praesertim, quod Congregationem coram Ssmho 
proxime antecessit, certamine, fusa, docta aptaque Defensione, oppor- 
tuno etiam additionali Summario communita, ostendere et suadere pro 
viribus connisi sunt actores, istiusmodi opiniones admitti et sustineri 
non posse. Revera, quum quis diligenter quaerit, quid sit, in quo chri- 
stianarum virtutum gradus ille consistat, quem heroicum appellant, nisi 
naniter ille velit in aére vago pro libito spatiari, ab uniformi et immu- 
tabili idearum regione descendat oportet, ut medios inter homines se 
collocet, eosque in humanis agentes inspiciat, iuxta cuiusque condi- 
tionem et vitae institutum, neque seiunctim a peculiaribus temporum, 
locorum ac personarum adiunctis, quibus in mediis eisdem hominibus 
degere contigit atque operari. Hisce quippe positis, a rei veritate disce- 
dere dicendi sunt, qui vagam quamdam, abstractam atque indefinitam 
sibi quum effinxerint heroicitatis ideam, hanc eamdem cunctis Servis 
Dei aeque convenire posse ac debere arbitrarentur; hoc enim verum si 
esset, tunc deleri prius opus fuisset cuncias, quae inter homines exi- 
stunt, differentias, ipsis a natura, seu a naturae auctore et artifice, omni- 
potenti et sapientissimo Deo, inditas. Has namque differentias, quin aridas 
omnino efficeret, pessumdaret ac ferme in nihilum redigeret, fovet immo, 
erigit et perficit divina gratia, prouti satis notum in theologica disci- 
plina satisque pervulgatum hoc significat effatum: « Gratia non destruit, 
« sed perficit naturam »; suoque more aurea doctrina docet Angelicus 
Doctor, quum nitide scribit: « Aptitudo ad virtutem inest nobis a natura, 
« licet complementum virtutis sit per assuetudinem, vel per aliquam 
« aliam causam; unde patet quod virtutes perficiunt nos ad prose- 
« quendum debito modo inclinationes naturales...; et ideo ad quam- 
« libet inclinationem naturalem ordinatur aliqua virtus specialis » (22, 
Qee, quaest. 108, art. 2 in corp.). Faciunt huc quoque accommoilatis- 
sima haec Rosignolii verba, quae ad rem idcirco memorat Benedi- 
¢etus XIV; nimirum: « Quinta industria est, ut eas virtutes potissimum 
« exerceamus, ad quas vel natura, vel gratia promptiores sumus; eam 
«enim promptitudinem vel naturae inseruit Deus, vel gratuito donavit 
« ad hunc finem, ut ipsis virtutibus excellamus.... Quod etiam de virtu- 

« tibus cuiusque status et vocationis propriis intelligendum est; eas 
«enim virtutes colere nos Deus vult, quibus nititur quibusque perfi- 
« citur munus vocationis, in qua ab Eo constituti sumus » (Apud Bene- 
dictum XIV, lib. III. cap. XXI, num. 11). Neque impune praetereundi, 
quippe sponte menti succurrunt hi celebres divini Aligherii versus: EZ 
se il mondo laggiit ponesse mente - Al fondamento, che natura pone, - 
Seguendo lui, avria buona la gente (Parad., VIII, 142-144). Quapropter 
iure meritoque divina Gratia multiformis esse dicitur eaque comparatur 
caelesti rori. Nam, sicut iste in varias defluens plantas, varias gemmarum 
imagines oculis intuentium exhibet, ita varia Sanctorum ingenia et virtu- 
tes, quas una Gratia perfecit, aluit, ornavit, diverso quasi colore et lumine 
distinguuntur, et ipso specierum discrimine maius addunt Ecclesiae 
decus, quae a rege fatidico praevisa fuit circumamicta varietatibus. Quid ? 
Num alter altero sanctior aut deterior; quia non idem utrique inge- 
nium, non eadem utrique ratio agendi? Palam ergo est, ipsum sustolli 
fundamentum, quod positum est a natura, ipsumque devenustari Eccle- 
siae decorem eximiamque pulchritudinem, quum quis adduci eo posset, 
ut autumaret, Sanctos omnes uno eodemque tamquam typo fuisse 
expressos atque confictos. 

Neque in heroicis diiudicandis virtutibus incertum haerere fas est 
atque ancipitem, multoque minus easdem virtutes heroica qualitate 
praeditas non agnoscere et fateri, eo quia singularia desint gesta, inso- 
lita atque extraordinaria desiderentur facta, quae stupore percellant 
hominum mentes; idque ut probetur, et clarius et validius, quo fieri 
potest, probetur, sat erit hance, dialecticorum ferme ritu, adhibere ratio- 
cinandi formulam. - Ad elicienda facta mirabilia et insolita opus est 
idonea occasione. Sed idonea haec occasio, ut plurimum, rara, ab 
hominis arbitrio non pendet: neque persecutiones ex. gr., neque pestes, 
neque terraemotus excitari pro libito possunt; et vae omnibus, si ita 
foret; ideoque, si in istiusmodi factis constitueretur sanctitas, neces- 
sario sequeretur, sanctitatem ipsam non pendere ab hominis voluntate, 
quod est absurdum. Exinde valde proclive est intelligere, curnam cele- 
bris P. Martinus de Esparza, cuius nomine et auctoritate passim utitur 
Benedictus XIV, quum scripsisset: « Heroém esse, qui plerosque alios 
« homines recte agentes splendore superat et laude virtutis », probe 
intellexerit, per haec verba illud, in quo heroicae virtutis ratio, seu 
substantia, sita esset, se non declaravisse; eapropter continenter sic est 
prosecutus: « Id non sufficere ad omnimodam cognitionem heroicitatis; 
« quandoquidem eius substantia non tangitur, sed exprimitur proprietas 
« quaedam accidentalis, ex comparatione ducta ita, ut aliquid absolutum 

« praecedere debeat, in quo heroicitas fundetur » (Apud Benedictum XIV, 
lib. III, cap. XX1, num. 10). Quid autem sit hoc absolutum, in quo fun- 
detur heroicitas, mox inquirere est aggressus, utque facilius asseque- 
retur, a discrimine, quod Martyres inter atque Confessores late inter- 
cedit, sumpsit exordium. Scribere sane perrexit: « Heroicitas virtutum 
«non deprehenditur in sanctis Confessoribus, sicut in Martyribus, ex 
« uno vel altero opere exteriori valde arduo ac difficili atque mirabili; 
« quia tale aliquod particulare opus paucis sanctis Confessoribus et 
« raro occurrisse legitur, et quibus occurrit quique talia peregere, non 
« inde praecipue aestimantur nec reputantur Heroés sanctitatis » (Ibid.). 
Haec praefatus quum esset, ad proponendam, quum de sanctis Con- 
fessoribus agitur, evangelicam heroicitatem, progressus est consultissi- 
mus Auctor, eamque in fideli et continuata praeceptorum custodia una 
cum exacta eorum omnium, quae proprii muneris sunt, observantia 
reperit ille ostenditque hac potissimum ratione innixus, quod videlicet 
eiusmodi agendi ratio « uniformiter ac invariabiliter longo tempore 
« retenta... praetergreditur humanae naturae sibi relictae conditionem, 
« variabilem utique et inconstantem multiplici ex capite, maxime vero 
« propter assiduum passionum assultum sibi invicem adversantium... » 
(Ibid.). Cunctis veluti cumulum imponere visus est Sanctissimus Domi- 
nus noster Benedictus Papa XV, quippe qui in sermone habito, occasione 
promulgationis Decreti super virtutibus heroicis venerabilis Servi Dei 
Ioannis Baptistae a Burgundia, aperte professus fuit che la santita pro- 
priamente consiste solo nella conformita al divino volere, espressa in un 
continuo ed esatto adempimento dei doveri del proprio stato. 

Ita comperta tandem firmiterque praeiacta sincera atque genuina 
heroicitatis conceptione, non difficile sane fuit eamdem ad venerabilem 
Dei Famulum Antonium Mariam Gianelli transferre eiusque aptare 
actionibus atque operibus, maximeque rebus ab eodem, qua sacerdote, 
qua parocho, qua episcopo gestis, perite industrieque accommodare ita 
nempe, ut, cunctis denique, quae ex adverso fuerant opposita, factis, 
sive, prout vere certoque acciderant, explanate et fideliter expositis, 
eoque ipso congruenter explicatis, sive, sedula efficacique ratiocinatione 
amotis, utpote constitutam iam probationem nullo pacto infirmare aut 
perturbare valentibus, viro prudenti deque re gravi iudicaturo perspi- 
cere licuerit sibique plane suasum habere, quae paranda et accuranda 
erat, confectam reapse fuisse et suffragatoribus éxhibitam, heroicarum 
virtutum demonstrationem. 

Equidem aspera satis satisque diuturna actoribus sustinenda fuit 
concertatio, ast strenue invicteque adlaborantibus, beneque adiuvante 

Deo, ipsis obtigit auspicato, ut superiores e contentione discederent 
eamque cum victoria concluderent; antepraeparatoriae siquidem Congre- 
gationi, quae undecim abhine annis est habita, non una aut altera, sed 
tres, praeter morem, praeparatoriae successerunt Congregationes, eisque 
peroptatum imposuit finem Congregatio generalis, quae, die vigesima 
tertia nuper elapsi mensis martii, coram Sanctissimo Domino nostro 
coacta fuit, in eaque a Reverendissimo Uardinali Caietano Bisleti, causae 
Relatore, sequens ad discutiendum propositum est Dubium: An constet 
de virtutibus theologalibus, Fide, Spe et Caritate in Deum et proximum, 
nec non de cardinalibus, Prudentia, LIustitia, Fortitudine et Temperantia 
earumque adnexis venerabilis Servi Dei Antonii Mariae Gianelli, in gradu 
heroico, in casu et ad effectum, de quo agitur ? Tum Reverendissimi Car- 
dinales tum Patres Consultores proprias dixerunt sententias, quibus 
tamen intento studiosoque animo exceptis, Beatissimus Pater praesi- 
dium et lumen a Patre luminum impensius exoraturus, mentem Suam 
aperire distulit. Hane vero quum postmodum patefacere statuisset, 
hodiernam elegit diem Dominicam in Albis; quapropter religiosissime 
perlitato eucharistico sacrificio, accitisque Reverendissimis Cardinali- 
bus Antonio Vico, Episcopo Portuensi et S. Rufinae, sacrae rituum 
Congregationi Praefecto, et Caietano Bisleti, causae Relatore, una 
cum R. P. Angelo Mariani, Fidei Promotore generali, meque insimul 
infrascripto Secretario, eisdem adstantibus, solemniter pronuntiavit: 
Constare de virtutibus theologalibus, Fide, Spe et Caritate in Deum et 
proximum, nec non de cardinalibus, Prudentia, Iustitia, Fortitudine ac 
Temperantia earumque adnewis venerabilis Servi Dei Antonii Mariae 
Gianelli, in gradu heroico, in casu et effectum, de quo agitur. 

Hoc Decretum publici iuris fieri et in Acta sacrorum rituum Con- 
gregationis referri mandavit, tertio idus aprilis anno mcmxx. 


*R A. Carp. Vico, Ep. Portuen. et S. Rufinae, 


S. R. C. Praefectus. 
L. S. 
Alexander Verde, Secretarius. 

iil 
DECRETUM 


B. MARIA VIRGO LAURETANA AEREONAUTARUM PATRONA DECLARATUR 


Sanctissimus Dominus noster Benedictus Papa XV, piis quorumdam 
Sacrorum Antistitum et aliorum fidelium supplicibus votis, ab infra- 
scripto Cardinali Sacrae Rituum Congregationi Praefecto relatis, liben- 
tissime obsecundans, Beatissimam Mariam Virginem, Lauretanam nun- 
cupatam, omnium aéreonautarum praecipuam apud Deum Patronam 
suprema auctoritate Sua declaravit et constituit. Contrariis non obstan- 
tibus quibuscumque. 

Die 24 martii 1920. 


b& A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 


IV 


BENEDICTIO MACHINAE ITINERI AEREO DESTINATAE 


Adiutérium nostrum in némine Démini. 
. Qui fecit caelum et terram. 
Bénedic, 4nima mea, Démino. 
. Démine, Deus meus, magnificatus es veheménter. 
Qui ponis nubem ascénsum tuum. 
. Qui 4mbulas super pennas ventérum. 
exdudi oratiénem meam. 
. Et clamor meus ad te véniat. 
Déminus vobiscum. 
. Et cum spiritu tuo. 


Orémus. Oratio. 
Deus, qui 6mnia propter temetipsum operdtus es, et cuncta mundi 
huius eleménta in usum huméni géneris destindsti: béneskdic, quaésu- 
mus, hance machinam (has machinas) itineri aéreo deputatam (deputatas) ; 

ut ad laudem et glériam noéminis tui latius propagaéndam, et ad res 
humdnas prémptius expediéndas, damno quovis et periculo remédto, 
desérviat (desérviant), et in 6mnium fidélium, eamdem machinam (eas- 
dem machinas) adhibéntium, 4nimis caeléstia foveat (f6veant) desidéria. 
Per Christum Déminum nostrum. 

Amen. 


Orémus. Oratio. 

Deus, qui beatae Mariae Virginis domum per Incarnati Verbi mysté- 
rium misericérditer consecrasti, eamque in sinu Ecclésiae tuae mirabf- 
liter collocdsti: effande, quaésumus, tuam super hanc 
machinam (has machinas); ut, qui per eam (eas) itineri aéreo sub tutéla 
eifisdem beatae Virginis se commiserint, eo quo tendunt préspere per- 
véniant, et incdlumes ad propria revertantur. Per eumdem Christum 
Déminum nostrum. 

Ri. Amen. 


Orémus. Oratio. 

Deus, in te sperantium salus, famulis tuis iter aéreum peragéntibus 
ac tuam opem invocantibus, Angelum bonum de caelis cémitem benignus 
aditiinge: ut ab eo custodiantur in 6mnibus viis, et ad propdésitam sibi 
metam feliciter deducintur. Per Christum Déminum nostrum. 

rf. Amen. 

Sacerdos aspergat aqua benedicta. 


Sanctissimus Dominus noster Benedictus Papa XV hance formulam 
benedictionis machinae itineribus aéreis destinatae, a Sacra Rituum Con- 
gregatione revisam atque dispositam et ab infrascripto Cardinali eidem 
Sacro Coetui Praefecto relatam, approbavit, eamque Appendici Ritualis 
Romani inserendam iussit. 

Die 24 martii 1920. : 


& A. Carp. Vico, Ep. Portuen. et S. Rufinae, 
S. R. C. Praefectus. 


L. S. 
Alexander Verde, Secretarius. 


= 

V 
DUBIUM 


DE SOLEMNITATE SACRATISSIMI ROSARII 


Sacrae Rituum Congregationi, pro opportuna declaratione, propo- 
situm fuil sequens dubium, nimirum: « An privilegium, per Decretum 
« Generale diei 28 octobris 1913 concessum solemnitati externae Sacra- 
« tissimi Rosarii, quae Dominica I octobris celebrari poterit cum omnibus 
« Missis, praeter conventualem et parochialem, de Sstho Rosario, extendi 
« valeat ad alias quoque festivitates externas, quae peragi solent cum 
« magno concursu populi? ». 

Et Sacra Rituum Congregatio, audito etiam specialis Commissionis 
suffragio, omnibus perpensis, rescribendum censuit: « Negative, quoad 
« extensionem privilegii solemnitatis Sacratissimi Rosarii, iuxta Decre- 
«tum Generale 28 octobris 1913 ». 

Atque ita rescripsit et declaravit die 27 martii 1920. 


+ A. Carp. Vico, Ep. Portuen. et S. Rufinae, 
S. R. C. Praefectus. 
L. 54 S. 


Alexander Verde, Secretarius. 


VI 
DUBIA 


DE QUIBUSDAM EPISCOPORUM PRIVILEGIIS, INSIGNIBUS AC FUNCTIONIBUS 


Sacra Rituum Congregatio enixe rogata est, ut opportune inse- 
quentia, de quibusdam Episcoporum privilegiis, insignibus ac functio- 
nibus, dubia enodare dignaretur, nimirum: 


I. De quolibet Episcopo, quaeritur: 

1. Num Episcopale biretum rubro torulo exornari queat? 

2. Num cuivis Episcopo liberum sit uti cappa ceterisque vestibus e 
panno serico et undulato (vulgo amoerro), aut saltem serico? 

3. Utrum violacei coloris esse possint, an potius nigri coloris esse 
debeant, vestis talaris, mantelletum et forte mozzeta et biretum Epi- 

scopi, in iis functionibus quae poenitentiae temporibus, vel pro defun- 
ctis fiunt? 

4. Num umquam Episcopus, stante praesertim consuetudine, v. g. 
ad Confirmationem sive publice sive privatim ministrandam, aut in pro- 
cessionibus, gestare possit stolam et mitram et pastoralem baculum cum 
habitu praelatitio uti supra? 

5. Num usus mitrae argenteae cum laciniis item argenteis, pro sim- 
plici mitra damascena vel linea cum rubeis laciniis, sicubi invectus fuerit, 
tolerandus sit? 


Il. De Episcopo in propria dioecesi, petitur: 

1. Praesente S. R. E. purpurato Patre non Legato, utrum mozzetam, 
an satius mantelletum, Episcopus Ordinarius induat ? 

2. Praesente item Cardinali vel Metropolitano, debeatne Episcopus 
Ordinarius cappam, si induerit, reflexam sustinere, et a privatis bene- 
dictionibus abstinere? 

3. Possitne Episcopus Ordinarius, post Missam de Requiem, cui moz- 
zeta indutus in Choro adfuit, stolam super amictum, et pluviale assu- 
mere, et, recedente Celebrante, absolutionem ad tumulum ritu consueto 
peragere? 

4. Utrum Episcopo Missam lectam (sive privatam, sive Ordinationis) 
celebranti assistere valeant ad altare, ubi saltem id iam moris est, duo 
Canonici quibusvis insignibus vestiti; an tantum adhibito superpelliceo 
super rochetum, si huius usu gaudeant? 


III. De Episeopo extra propriam dioecesim, inquiritur: 

i. Num, attenta consuetudine, tolerari possit ut Episcopus extra- 
neus, sive praesente, sive absente Episcopo Ordinario, non mantelleto, 
sed mozzeta super rochetum utatur? 

2. Num et quando extraneo Episcopo fas sit, praesente vel absente 
Episcopo Ordinario, cappam adhibere? 

3. Quomodo Episcopus extraneus, si, functione id requirente, aut 
annuente Episcopo Ordinario, pastorali baculo utatur, superiorem huiusce 
baculi partem vertere debeat? 

4. Praesente Episcopo Ordinario, qui extraneo Episcopo solemniter 
celebranti throni usum concessit, utrum hic thronus esse possit thronus 
ipsius Episcopi Ordinarii ab Evangelii parte positus; an erigi debeat a 
parte Epistolae thronus alter, Episecopo quidem Ordinario proprium thro- 
num retinente? 

». Possitne Episcopus Ordinarius assistere in proprio throno, dum 
Metropolitanus in altero throno, ab Epistolae parte posito, solemniter 
celebrat? 

6. Si Metropolitanus, vel Episcopus extraneus, utens Episcopi Ordi- 
naril throno, pontificaliter celebret: 

a) num septimum candelabrum adhibendum sit? 

b) possintne, praeter presbyterum assistentem et diaconum et subdia- 
conum, duo etiam diaconi parati Episcopo celebranti adsistere? 

7. Assistente Episecopo Ordinario in proprio throno, dum alter Epi- 
scopus solemniter ad faldistorium celebrat, si, cantato Evangelio, fiat 
concio: 

a) utri Episcopo concionatorem ante sermonem benedicere com- 
petat? 

b) coram utro, in fine, diaconus confessionem decantare debeat? 

c) utrius sit solemnem tunc benedictionem impertiri? 

8. Si forte eiusmodi concio ab alio Episcopo praesente, ut supra, 
vel celebrante Episcopo Ordinario, habita sit, quis indulgentias post 
publicam confessionem nuntiare debeat? 

9. Assistente autem in Choro, vel absente, Episcopo Ordinario, dum 
extraneus Episcopus pontificaliter in eius throno celebrat, si fiat post 
Evangelium concio, numquid hae conclusa, solemnis quoque benedictio 
dari debeat, aut possit? 


IV. De pluribus Episcopis simul praesentibus, dubitatur: 

1. Fierine debeat Episcoporum, Missae solemni pontificali adsisten- 
tium, thurificatio statim ante incensationem presbyteri et diaconorum 
paratorum, qui Episcopi celebranti adsistunt ? 

2. Num probanda sit consuetudo instituendi, solemnitatum quarum- 
dam occasione, processiones, in quibus omnes, qui eisdein inlersunt, Epi- 
scopi stola et pluviali et mitra parati sunt, ac baculum pastoralem 
gestant? 

3. In eiusmodi processionibus: 

a) quonam ordine incedere debeant tum Episcopus qui processioni 
praeest, tum ceteri Episcopi? 

b) num debeatur, an saltem concedi possit, singulis Episcopis non 
celebrantibus duorum canonicorum adsistentia ? 

4. Num probari possit ut populo, piae cuiusdam peregrinationis aut 
festivitatis occasione congregato, omnes simul Episcopi praesentes con- 
suetam benedictionem, verba una voce decantantes, solemniter imper- 
tiantur? 

V. De Episcopo Ordinario et de Vicario Generali, qui est Episcopus 
titularis Auxiliaris. 

1. Potestne Episcopus Ordinarius permittere suo Vicario Generali, 
qui est etiam Episcopus titularis Auxiliaris, induere solam mozzetam 
loco mantelleti? 

2. Idem Vicarius Episcopus etiam Auxiliaris potestne benedicere 
populo intra et extra Ecclesiam? 

3. Attento can. 337 § 3, Codicis I. C., manetne in suo robore Decre- 
tum S. R. C., n. 4023, diei 12 iunii 1899, super iure Episcoporum Dioe- 
cesanorum cedendi thronum alteri Episcopo? 

Sacra porro Rituum Congregatio, audito specialis Commissionis suf- 
fragio, omnibus et singulis propositis quaestionibus maturo examine per- 
pensis, ita rescribendum censuit; nimirum: 


I. - Ad 1. Negative. 

Ad 2. Negative, iuxta Caeremoniale Episcoporum (lib. 1, cap. TI, 
nn. 1, 3), adhibito nempe rudiori vel leviori panno ex lana pro oppor- 
tunitate: textili enim serico (non undulato) legitime utuntur qui sunt de 
Cappella, Domo, Familia Summi Pontificis. 

Ad 3. Romae, semper esse debent violacei coloris, excepta Sede 
vacante; extra Urbem, laudabiliter coloris nigri, exceptis bireto ac 
pileolo, quae semper erunt violacei coloris. 

Ad 4. Negative, et serventur: Pontificale Romanum (edit. typ., 3 augu- 
sti 1888), Caeremoniale Episcoporum (edit. typ., 21 augusti 1886), et 
Decreta. 

Ad 5. Negative, quum mitra ex tela argentea sit propria Summi Pon- 
tificis in luctuosis; sed neque damascena, quae vel Cardinalium (spe- 
cialis) vel Protonotariorum Apostolicorum ad instar est propria. 


If. - Ad 1. Servetur Caeremoniale Episcoporum (lib. I, cap. IV, n. 7). 

Ad 2. Ad primam partem, affirmative. Attamen illam explicabit pon- 
tificalia peracturus, inserviente de ea caudatario, illos actus excipiendo, 
quos immediate cum Cardinali vel Metropolitano aut versus eos exhi- 
beat. Ad secundam affirmative, iuxta Caeremoniale Episcoporum (lib. I, 
cap. IV). 

Ad 3. Affirmative. 

Ad 4, Negative ad primam partem; affirmative ad secundam. 


Ill. - Ad 1. Imo convenit, domi, invitante Episcopo Ordinario, aut 
ex praesumpto ipsius beneplacito; extra, negative, nisi iuxta Caeremo- 
niale Episcoporum (lib. I, cap. IV, nn. 4 et 7) et Decreta (praesertim Decr. 

n. 388, ZJanuen., 20 iulii 1621), cum mozzeta habeatur simul mantelle- 
tum: paulatim amota, iuxta prudens arbitrium Ordinarii, consuetudine, 
ubi adsit. 

Ad 2. Rite utitur cappa, quando Pontificalia solemnia ad solium 
legitime peragit; si tamen sit Ordinarii Coadiutor seu Auxiliaris, uti 
poterit iis in adiunctis, in quibus licet iuxta leges liturgicas, de licentia 
Ordinarii, ad mentem Decretorum S. R. C. nn. 2010, Veliterna, 6 septem- 
bris 1698, ad 1 et 2; 2011, Veliterna, item 6 septembris 1698, ad 1, et 
4023, 12 iunii 1899. 

Ad 3. Semper cum parte reflexa ab se; scilicet, versus personas vel 
res quas prospicit. 

Ad 4. Affirmative ad primam partem; imo Missae pontificalis ad 
thronum celebratio ad tramitem Caeremonialis Episcoporum habenda 
est, etiam quoad situm throni Celebrantis, qui sit in abside, seu in 
centro Chori, aut e cornu Evangelii. Negative ad secundam salvo iure 
Metropolitani et Legati Apostolici Episcopali charactere insigniti, quoad 
assistentiam in throno a latere Epistolae, celebrante Episcopo, etiam 
Ordinario, ad faldistorium, iuxta Caeremoniale Episcoporum (lib. I, 
cap. XXIII, n. 24, et lib. I], cap. 1X, nn. 5-7); quod assistentiae ius non 
competit cuilibet Episcopo Ordinario, nisi ad tramitem Caeremonialis 
Episcoporum, loco secundo citato, scilicet in propria sede, celebrante 
alio Episcopo ad faldistorium. 

Ad 5. Negative, 

Ad 6. Ad.a): Negative; ad 6): Affirmative. 

Ad 7. Ad a, b, c. Servetur Caeremoniale Episcoporum (lib. II, cap. 1X, 
nn. 5-7), delata Episcopo Ordinario etiam benedictione concionatoris. 

Ad 8. Servetur Caeremoniale Episcoporum (lib. II, cap. VIII, n. 51). 

Ad 9. Negative, quum benedictio, ex Caeremoniali et Pontificali, 
secumferat Indulgentiarum concessionem, quam omittere irregulare 
esset; verumtamen Episcopus celebrans,; neque ex Ordinarii delega- 
tione, valeret Indulgentias concedere; Ordinarius autem non posset 
benedictionem impertiri, quippe quae a celebratione nequit separari. 


IV. - Ad 1. Servetur Caeremoniale Episcoporum. 
‘Ad 2. Nihil obstat; abstineant tamen a stola et baculo pastorali 


gerendis. 

Ad 3. Ad a): Servetur consuetus in processionibus ordo; ad b): Nega- 
tive, in casu. 

Ad 4. Negative, non obstante, sicubi inoleverit, istiusmodi consue- 
tudine, quae prudenter eliminanda est. 

V. - Ad 1. Negative. 

Ad 2. Episcopus auxiliaris, qui simul sit Vicarius Generalis, potest 
in Dioecesi ubique benedicere populo, tum in Ecclesia tum extra Eccle- 
siam, idque iure, quin opus sit specialem concessionem obtinere ab 
Episcopo Ordinario; ad normam can. 370 § 2, collati cum can. 349 § 1 
et 939 § 1, n. 12. 

Ad 3. Affirmative. 

Atque ita rescripsit, declaravit et servari mandavit. 

Die 26 novembris 1919. 


i A. Carp. Vico, Ep. Portuen. et S. Rufinae, 
S. R. C. Praefectus. 


L.  S. 


Alexander Verde, Secretarius. 


ERRATA-CORRIGE 


In Decreto Sacrae Rituum Congregationis: S. Sebastiani Fluminis 
lanuarii in Brasilia circa ritum exequiarum, 28 februarii 1920 (Acta 
Apostolicae Sedis, fasc. 4, p. 128), in responso I legendum est: 


Servandum, quantum fieri potest, Rituale Romanum (tit. VI, e. III, 
Exequiarum Ordo) et can. 1215 Cod. I. C. 


E Secretaria Sacrae Rituum Congregationis, die 10 aprilis 1920. 


Alexander Verde, S. R. C. Secretarius. 

ACTA TRIBUNALIUM 


SACRA ROMANA ROTA 


DE MANILA 


LEGATORUM PIORUM 


Benedicto PP. XV feliciter regnante, Pontificatus Dominationis Suae 
anno quinto, die 18 februarii 1919, RR. PP. DD. Petrus Rossetti, Ponens, 
Raphaél Chimenti et Maximus Massimi, Auditores de Turno, in Causa 
De Manila-Legatorum Piorum, infer Sacram Provinciam SSimi Nominis 
fesu S. Augustini, repraesentatam per legitimum procuratorem Thomam 
Ambrosetti, advocatum, et Revinum Vincentium Lapus, parochum loci 
Candaba, repraesentatum per legitimum procuratorem Felicem Santi, 
advocatum, interveniente et disceptante in Causa Revino Promotore Iusti- 
tiae, sequentem tulerunt definitivam sententiam. 


Rey. sac. Vincentius Lapus, parochus S. Andreae loci Candaba, 
archidioecesis de Manila, die 31 decembris 1904 coutra Patres Augusti- 
nianos iudicialem instituit actionem petens, a ludice Manilensi decerni 
ad parochiam suam dominium et ad se, utpote parochum, liberam admi- 
nistrationem pertinere aliquorum bonorum, quae pia mulier Lucia Guma- 
mela, suo ultimo, quo decessit, elogio diei 16 decembris 1679, Sacrae 
Provinciae Ssini Nominis Iesu, et Conventui de Candaba reliquerat, cum 
onere missarum. Die 14 augusti 1908, sententia prodiit quae actori ple- 
nissime favit, hisce verbis expressa: « Il Provisore e Vicario Generale 
« dell’Arcivescovado di Manila, ...sentenzid che doveva dichiarare e dichia- 
« rava, che i terreni detti della Cappellania di Candaba, racchiusi nel 
« territorio di Dalayap, di quella parrocchia, nella provincia detta Pam- 
« panga, sono di proprieta della chiesa e del convento di S. Andrea di 
« Candaba della stessa parrocchia e provincia, e che la loro ammini- 
« strazione va a carico dei parroci di Candaba, siano secolari, siano 
« regolari, e che si fa obbligo alla Provincia del Sstho Nome di Gesid, 
« di S. Ayostino, che restituisca al parroco attuale le. rendite dei riferiti 

« terreni dal giorno in cui tralasciarono di essere parroci di detta chiesa 
«o convento i religiosi dello stesso Ordine di S. Agostino ». 

Contra huiusmodi sententiam S. Provincia, die 19 eiusdem mensis, 
legitime appellavit; sed cum, infra tempus a iudice primi gradus prae- 
fixum, coram iudice appellationis non comparuisset, ille appellationem 
desertam decrevit, sententiamque dixil transiisse in rem iudicatam, quae 
etiam, S. Provinciae oppositionibus minime obstantibus, sub commina- 
tione censurarum, fuit exequutioni mandata. 

ludicis mandatis, ne scandala orirentur, S. Provincia obtemperavit; 
controversa bona parocho Lapus tradidit, sed quolibet iure Ordini suo 
reservato, die 12 iunii 1909; simulque ad H. S. O. appellavit, cui rem 
totam definiendam commisit. Omnibus rite peractis, die 7 februarii 1916 
sententia lata fuit, quae S. Provinciae restitutionem in integrum con- | 
cessit a sententia diei 14 augusti 1908, eidemque bona universa adiu- 
dicavit a Lucia Gumamela relicta et in clausulis 115 et 116 testamenti 
sui designata. 

Nune vero, cum parochus Lapus adversus hance sententiam appel- 
lationem interposuisset, in hodierno Turno quaestio definienda propo- 
nitur, sub consueta formula dubii: Utrum confirmanda vel infirmanda sit 
sententia rotalis diei 7 februarii 1916 in casu. Quare duae sunt quaestiones 
perpendendae atque definiendae, quarum prima est: An sententia appel- 
lata rite, vel secus, concesserit restitutionem in integrum, altera autem: 
An, praeter bona clausulae 115 S. Provinciae assignata, rite Conventui 
de Candaba adiudicaverit bona in clausula 116 descripta. 


Quagstio I. 


Tus quod spectat. - Restitutio in integrum a Paulo iureconsulto defi- 
nita est « redintegrandae rei vel causae actio» (receptae sententiae lib. I, 
tit. VII, § 1), quae, tum in extraiudicialibus negotiis, tum iudicialibus, 
datur: concessa a Principe gratiosa dicitur, a Iudice concessa ea iustitia 
nuncupatur. 

Si sententia transierit in rem iudicatam, quia appellatio non fuit 
interposita, vel quia, licet interposita, fuit deserta, vel denique, quia, ob 
tres conformes sententias, nullus appellationi locus esse potest, unum 
tantum superest remedium, restitutio in integrum, quae, iure romano 
introducta, ita exigente naturali aequitate, fuit a canonico iure recepta 
(cap. III, De in integr. rest.), quaeque communiter definitur « extraor- 
« dinarium iuris remedium, quo graviter laesus ex naturali aequitate 
« per officium iudicis reducitur in eum statum, sive ius, in quo fuerat 

« ante laesionem ». Datur hoc remedium extra ordinem, ut subsidio sit 
iis, quibus aliquae desunt actiones per quas ius suum consequantur. 
Quare, cum aliud suppetit ordinarium iuris remedium, in integrum 
restitutio dari non solet. 

Haec restitutio conceditur minoribus laesis, quibus per aetatis bene- 
ficium succurri potest, sive dum agunt, sive dum conveniuntur (L. Ait 
Praetor, 7, § Sed et Digest., h. t., 1. Minor, 18, § Sin autem Princeps ; 
L. Minor, 25 annis, 36, Digest, h.t., lib. II, tit. 36, Cod. Si adver. rem 
iudic.): aliis quoque conceditur, qui minorum iure censentur, ut sunt 
ipsi maiores, qui a iudicio abfuerunt causa reipublicae, vel in carcere 
detenti, vel ab hostibus capti (Cod. Quibus ex causis mai. in int. rest.) et 
quotquot alii, qui, animi vel corporis vitio rebus suis moderandis impa- 
res, curatorum opera reguntur; quamvis enim horum expressa mentio 
in legibus non inveniatur, quia tamen eadem occurrit legis ratio ad eos 
extenditur eadem legis dispositio (L. Non possunt, 2 Dig. De leg.). 

Beneficium hoc ad ecclesias etiam extenditur (cap. I, de in integr. 
rest., cc. 1 et 2. eod tit., in 6): quo nomine, iurisconsultorum sententia et 
usu fori, omnia corpora ecclesiastica, monasteria, domus religiosae, acca- 
demiae, hospitalia Episcopi auctoritate erecta, comprehenduntur; et non 
solum hoc beneficio utitur ecclesia contra laicum, sed etiam contra aliam 
ecclesiam (cap. II, De in int. rest.), sicut minor contra minorem etiam 
restituitur (L. XII, § Item quaeritur ff. de minor ; Devoti, Ius can., t. III, 
§ 3; De Angelis, lib. I, tit. XLI, n. 3), sed tune tantum cum par non 
sit utriusque causa: ex. gr. si una pars restitutionem petat ob veram 
laesionem, alteri vero contigerit lucrum (Pirhing, De rest. in integr., § 4; 
Wernz, V, n. 736). 

Ad restitutionem autem in integrum laesio requiritur. Sed non quae- 
libet laesio satis est; non enim attenditur laesio levis (L. Scio illud 
ff. de rest. integr. iuncta, Glossa et DD. ibidem): unde illud vulgatum 
de minimis non curat Praetor, sed laesio gravis esse debet, seu nota- 
bilis, iuxta arbitrium boni viri, seu discreti iudicis. Ita Glossa, c. I, vox 
Detrimentum, h. t., quae non de uno damno praesenti, sed de damni 
quoque periculo intelligitur. Immo nec gravis laesio attenditur, orta ex 
casu aut infortunio, vel etiam ex delicto proprio; sed requiritur, quod 
acciderit vel dolo adversarii vel inconsulta facilitate laesi, vel etiam negli- 
gentia Procuratoris (Reiff., lib. I, tit. XLI, nn. 10-11). 


Factum quod attinet. - Iamvero S. Provincia Ssmi Nominis [esu in 
casu appellationem legitime interpositam adversus sententiam diei 14 augu- 
sti 1908 infra tempus a iudice Manilensi, per decretum diei 24 eiusdem 

mensis, statutum, de facto non fuit prosequuta, et ideo appellatio, decreto 
diei 21 octobris 1908, deserta fuit declarata, et sententiae praedictae aucto- 
ritas rei iudicatae attributa. De restitutione ergo agitur, quae directe 
est contra temporis lapsum et indirecte contra sententiam. « Magna vero 
« - ait card. De I.uca, Disc. XXVIII, n. 89, De ind. - constituenda venit 
« differentia inter illam restitutionem in integrum, quae petatur adversus 
«rem iudicatam, resultantem solum a non interposita appellatione in 
« tempore, sive ab eius desertione, et sic ex causa solius negligentiae, 
« qua non accedente, remaneant una vel plures instantiae, in quibus 
« etiam ex simplici et ordinaria iustitia... sperari debuisset infirmatio 
« sententiae iudicis a quo: et alterum casum, in quo restitutio petatur 
« adversus tres conformes. ... - Ex ea differentiae ratione, quod in primo 
casu agitur de restitutione adversus dictam negligentiam, quae, ut plu- 
rimum, est causidici defensoris, quam ipsius principalis, quodque ista 
restitutio est cognila a iure communi, atque ab eodem permissa; in 
altero autem est incognita, immo prohibita, dum lex civilis, a qua non 
discordat canonica, disponit, ut tres conformes omnimodam finem liti- 
« bus imponant. Rescribere autem adversus eas - de restitutione in inte- 
« grum - provenit ex stylo Curiae, fundato in quadam aequitate ». Cum 
in casu agatur de persona privilegiata, quae, ob temporis lapsum, in 
rem iudicatam incidit, et consequenter bonorum controversorum privata 
possessione, gravem passa est laesionem, in defectu aliarum actionum, 
quibus ius suum consequi possit, per extraordinarium restitutionis in 
integrum remedium ei succurri debuit. Hoc appellata sententia iure 
meritoque decrevit: contra enim lapsum temporis non solum potest, sed 
etiam debet concedi tale remedium, cum non de odiosa restitutione aga- 
tur, a iure communi non cognita, immo prohibita (ut ait De Luca, 
loc. cit.), sed de ea restitutione, quae est cognita a iure communi, atque 
ab eodem permissa; idque praescindendo a procuratoris negligentia. Hoc 
eruitur ex cap. Coram, 7. tit. De in integr. rest.; ex Clement. unic., eod. tit., 
et ex cap. I, cod. Si saepius in integr., « ubi habetur - ait Pirhing (lib. I, 
« tit. XLI, n. 23), quod minor, si post sententiam contra eum latam infra 
« decemdium non appellavit, per restitutionem in integrum ad appellan- 
«dum sit admittendus ». Quod idem docet Santi, lib. I, tit. XLI, n. 9. 

Actoris parochi patronus plura in contrarium obiecit, quae tamen 
omnia quovis iuridicio carent valore et veluti inconcludentia reiici debent. 

Primo enim vero asseruit, Tribunal S. Rotae, utpote incompetens 
ad praescriptum Canonis 14, § 4, Legis propriae, restitutionem in inte- 
grum immerito concessisse. Verumn in hac affirmatione gravissimus error 
irrepsit. Nam restitutio in integrum vel est petenda a iudice primae 

instantiae, si agatur de laesione iudiciali, vel a iudice superiori (Lega, 
De iud. civ. comp., n. 513; Santi, lib. I, tit. XLI, n. 13): quo nomine 
venit nedum iudex appellationis, sed etiam Sedes Apostolica, quae, ut 
scite notat sententia appellata, habet concurrentem potestatem cum 
omnibus Ordinariis, et ad quam provocari potest non solum in tertia 
vel ultima instantia, sed etiam in secunda... Sed insuper, facti perpen- 
sis adiunctis, petitio restitutionis in integrum apud iudicem appella- 
tionis, Episcopum Nuova Caceres, fuisset prorsus inutilis ; qui enim cau- 
sam a se repulerat, immo appellationis desertionem et rei iudicatae 
declarationem decerni curaverat: qui et appellationis prosequutionem 
reiecerat, talis certo non erat, qui actionem restitutionis, saltem aegro 
animo et non sine suspicione fundata, admisisset. Unde 8S. Provincia 
de facto remedio caruit, quo contra rem iudicatam coram iudice secundae 
instantiae uteretur: consequenter iure subintravit S. Rota, adversarii 
patroni etiam admissa sententia, nedum iure communi, sed etiam vi 
canonis 14, § 4, Legis propriae: « Videt quoque de recursibus pro resti- 
« tutione in integrum a sententiis quibusvis, quae transierint in rem 
« judicatam, et remedium invenire non possunt apud iudicem secundae 
« instantiae ». 

Fallitur autem idem patronus cum, verbis innixus, quae disposi- 
tionem sequuntur « iuxta titulum restitutionis in integrum », ubi de 
hoc extraordinario remedio agitur, concludit, S. Rotae fas non esse 
remedium hoc concedere, quoties concedi potest a iudice secundae 
iustantiae. Nam hoe, ut dictum est, non verificaretur in casu, sed nec 
etiam sustinetur ipsa conclusio. Etenim verba: « iuxta titulum restitu- 
tionis in integrum » propositionem immediate praecedentem directe non 
afficiunt, sed respiciunt totius canonis dispositionem, quam veluti decla- 
rant, adeo ut hic totius canonis seu § 4 sit sensus: videt de recursibus 
pro restitutione in integrum, iuxta praescriptiones in titulo statutas, 
concedenda, quoties alia media desint experienda apud tribunal appel- 
lationis » (Pirhing, |. 1, tit. XLI, no. 2). Atque ita, quod in can, 14, 
$ 4, Legis propriae praescribitur, constituit ius commune et non solum 
S. Rotae sed cuilibet alii Tribunali competit: « ubi etenim - ut scribit 
« card. De Luca (De iudic., Summ., 128) - ordinaria suppetunt remedia, 
« extraordinariis locus non est praebendus ». 

Ex parte parochi Lapus secundo loco fuit observatum, S. Provin- 
ciam petendae restitutionis in integrum causam non probasse, eamque 
propter hunc defectum concedi non potuisse. Verum si hoc de maiori 
dicitur pro certo retinetur; non autem si de minori agatur vel de per- 
sona quae minorum iure utitur. « Discrimen est - ait Pirhing, lib. IJ, 

« tit. XLI, n. 16 - inter restitutionem, quae conceditur minoribus vel 
« ecclesiae, et eam quae conceditur natu maioribus, quod ad illam suf- 
« ficiat ostendere gravem laesionem intervenisse, nam minori laeso pro- 
«pter aetatis imbecillitatem officio iudicis ex aequitate succurritur, 
« etiamsi fuerit in culpa vel negligentia: similiter et ecclesiae .....; at vero 
«ad restituendum maiorem 25 annis, praeter laesionem gravem, necesse 
« est aliam iustam causam demonstrare » (conc. Cod. Iur. Can., can. 1687; 
ef. Santi, lib. I, tit. XLI, n. 7). lamvero agitur in casu de persona pri- 
vilegiata, de Sacra Provincia, quae utitur iure minorum, quaeque gravem 
passa laesionem restituitur, etiam nulla probata causa, quae semper 
praesumitur, favor scilicet religioni debitus. 

Ulterius obiicitur, Patres Augustinianos sententiam diei 14 augu- 
sti 1908 acceptasse et in eam proinde amplius insurgere non posse: in 
eius enim exequutione non sententiae meritum, sed applicationis exten- 
sionem oppugnarunt. « Dicendum est - patronus parochi ait - PP. Romi- 
« tanos sententiam Curiae Manilensis acceptasse, et hac de causa contra 
«eamdem restitu tionem in integrum hodie insilire non posse ». 

Hane affirmationein falsam esse et reiiciendam acta demonstrant. 
Nam contra sententiam praedictam, diei 19 augusti 1908, Procurator 
Provincialis Antonius Lazano ad viciniorem Episcopum de Nuova Caceres 
rite appellavit et, die 24 octobris, apud eumdem institit, Ordinis sui iura 
defensurus: sed, decreto 5 novembris, instantia non fuit admissa, cum 
die 21 octobris appellationis desertio fuisset declarata et res iudicata 
fuisset retenta. Unum ergo supererat, iudiciali auctoritate cogente, ad 
S. Sedem recurrere: quod revera factum est. 

Cum de sententiae exequutione ageretur, parochus Lapus, praeter 
bona designata in clausula 116, et alia praetendit quae in clausula 115 
descripta reperiebantur. Iudex Manilensis, decreto diei 11 ianuarii 1909, 
frustra Procuratore Provinciali instante, qui specialem instructionem 
petierat pro bonorum determinatione, quae essent tradenda, parocho 
favens sic ait: « Avvisiamo, preveniamo e minacciamo la Congregazione 
«che se, nel termine di otto giorni, non dard esecuzione alla nostra 
« sentenza, consegnando al parroco di Candaba tutti i fondi che attual- 
« mente costituiscono la cappellania mentovata, ci vedremo obbligati a 
« fare uso delle facolta che ci concede il Concilio di Trento, Sess. 25, ec. 3, 
« de Reform, ». Ab hoc Decreto cum Vicarius Provincialis, die 22 ianua- 
rii 1909 appellasset, idem iudex, die 22 martii, appellationem non admisit; 
altero vero decreto diei 5 iunii 1909, confirmavit quod die 11 ianuarii 1909 
statuerat: « La corporazione Agostiniana, nel termine di quattro giorni 
« e sotto 'ammonimento fatto nel nostro decreto dell’11 gennaio, con- 

« segnera al parroco di Candaba tutti i terreni compresi nella copia 
« della pianta presentata da lei stessa, che porta il titolo “ pianta del- 
« lazienda di Candaba, Pampanga, I. F.,, ». Contra hoc decretum S. Pro- 
vincia, die 8 iunii, appellavit ad S. Sedem: « Appelliamo alla Santa 
« Sede, confidando che, in forza di tale appello, dovra essere sospesa 
«la consegna ordinata ». Sed Iudex Manilensis, die 9 eiusdem mensis, 
appellationem non admisit, iniuncta bonorum traditione non ultra diem 14, 
et S. Provincia sententiam exsequi cogitur. 

Tune tantum, die 12 iunii 1909, Praeses Augustinianae Provinciae 
bona controversa parocho tradidit « in obbedienza degli ordini del Tri- 
« bunale ecclesiastico e ad evitare lo scandalo cui darebbe luogo I’at- 
« tuazione della minaccia » (Conc. Trid., Sess. 25, c. 3, De reform.) con- 
« tenuta nelle dette ordinanze (11 ian. et 5 iun. 1909) e con riserva di 
« tulti i diritti che le (S. Provinciae) possono spettare sulla detta azienda »; 
quod ceteroquin iam fuerat expressum in appellatione ad S. Sedem 
8 iunii 1909 contra decretum iudicis diei 5 eiusdem mensis: < ... sia noto 
« che se facciamo la detta consegna, la facciamo solamente in esecu- 
« zione degli ordini del Tribunale e ad evitare lo scandalo, cui darebbe 
« luogo l’esecuzione della minaccia che porta il detto decreto ». 

Non solum ergo Patres Augustiniani sententiam diei 14 augusti 1908 
non acceptarunt, sed eam, quantum eis licuit, formaliter impugnarunt. 

Quod si in sententiae exsecutione S. Provincia contra illius tantum 
extensionem protestata est, quin meritum impugnasset, non ideo dicenda 
est sententiam admisisse. Tune enim quaestio tantum facti fuit agitata, 
cum parochus plus petiisset quam sententia concessisset, nullo ad meri- 
tum sententiae habito respectu, quae, conatibus omnibus in irritum 
cessis, necessario exsecutioni mandari debuit: quo posito, sententiae 
limites in facto optime potuerunt impugnari, et sententia in ture non 
admitti, quin contradictio habeatur, quam patronus parochi actoris vidisse 
praetendil. Aliunde bonorum coacta traditio facta fuit per Procuratorem 
Provincialem, iuribus omnibus suo Ordine reservatis, et appellatione 
‘apud S. Sedem interposita. Quae omnia sententiae acceptationem ex- 
cludunt. 

Frustra demum observatum fuit, petitionem restitutionis in integrum 
pluribus transactis annis fuisse exhibitam, veluti si extra tempus fuisset 
praesentata. Nam petitio haec infra quadriennium debet praesentari, 
quo elapso, qui restitutionem petit non auditur, nisi iusta et rationabili 
causa fuerit, qua impeditus, eam petere non potuit. Quadriennium autem 
computatur a die quo minor excessit annos 25, vel, si maior, a die laesionis 
passae, itemque si restitutionem petat ecclesia. In casu ergo quadrien- 

nium computatur a die 12 iunii 1909, quando S. Provincia, post acerrimas 
oppositiones, bonis omnibus expoliata, gravissimam passa est laesionem. 
Cum vero tune omnia iura sibi reservasset iudiciario ordine determi- 
nanda, restitutionem in integrum voluit, quam revera formaliter petiit 
die 12 iunii 1912 in suo libello ad normam canonis 14, § 4, Legis propriae, 
et quam confirmavit, adversa parte consentiente, die 3 ianuarii 1914, 
cum de lile contestanda ageretur: dubium enim fuit concordatum: an 
restitutio in integrum in casu esset concedenda. Petitio ergo restitutionis 
in integrum infra tempus a iure statutum facta fuit. 

Quamvis autem quadriennium computari vellet, quod nefas est, a 
die prolatae sententiae, petitio aeque deberet retineri facta tempore utili, 
a die enim 14 augusti 1908, quando sententia lata fuit, quadriennium com- 
putatum, die 10 iulii 1912, quando, per appellationem ad H.S. O., 8. Pro- 
vincia omnia iura sua detarminanda postulavit, non fuisset praeter- 
lapsum. 

Ceterum, ut minoribus concedatur restitutio in integrum, petitio non 
requiritur. « Minor vel ecclesia, si graviter laesa sit, ex officio iudicis, in 
«integrum restitui debet, etsi nemo sit qui petat » (Pirhing, loc. cit., n. 16). 

Quare, oppositionibus parochi reiectis, nihil impedit quominus resti- 
tutio ab appellata sententia concessa legitima habeatur. 


II. 


In ivre. - Quum testamentum sit voluntatis nostrae sententia 
de eo quod quis post mortem suam fiert velit (1.1 D. Qué test. fac. poss.), 
sequitur, quaestiones omnes de legatis esse dirimendas secundum volun- 
tatem testatoris. Quae si clara est, difficultas omnis evanescit; si dubia, 
ex. gr. ob verba ambigua testatoris, fit locus interpretationi indagando 
substantiam verisimilis voluntatis. « Nam - ut ait Card. De Luca (De 
« Legatis, Dise. XLVII, n. 10) - istud verisimilitudinis vel inverosimi- 
« litudinis argumentum in materiis coniecturalibus dicitur omnium maxi- 
«mum, ac principaliter a iudi cantibus prae oculis habendum ex aliis 
« coniecturis et argumentis metiendis ». 

Testator qui de missis pro se suisque celebrandis pie statuit, duas 
vias inire potest, vel statuere legatum sub modo, vel piam fundationem 
per erectionem verae capellaniae. Ratio autem, qua unus modus ab 
altero distinguitur, ea est, quod in pia fundatione habetur iure romano 
christiano ficticia persona, ut docet cl. Bonfante: « Non si ha verun sub- 
« bietto del diritto, ma soltanto uno scopo, a proseguire il quale é desti- 
« nato un patrimonio, cioé un complesso di beni » (Istit., 1896, pag. 50). 

Itaque si legatarius, modo satisfacturus, bona quaedam designet ex sibi 
relictis, hoc minime sufficit ad piam fundationem. Cum enim legatarius 
dominus, post hane designationem, maneat eorum bonorum, non habetur 
illud patrimonium eum subiecto iuris, quod est de essentia piarum fun- 
dationum. 

« Cappellania - ut scribit Santi (I. III, tit. V, n. 30) - est institutio 
« quaedam ecclesiastica, qua clericus tenetur missam celebrare iuxta 
« intentionem pii fundatoris et ius habet percipiendi fructus bonorum 
« designatorum ab eodem pio fundatore ». Et D’Annibale (I. III, n. 91) 
«< ait: ... Cappellaniae propriam naturam non habent, sed eam capiunt ex 
« voluntate constituentium. Nihilominus sine dote a cappellano possi- 
« denda et aliquo ecclesiastico munere... ne intelligi quidem possunt ». 
Est ergo cappellania ens iuridicum, quod, ut existat, eget dote et cap- 
pellano qui ea fruatur, praeter spirituale officium ab eo adimplendum: 
quorum si vel unum desit, capellania non existit (cfr. Berardi, in I. C. U,, 
in fin. App. De Benef. imp.). 


In racto. - Iamvero, meritum quaestionis quod attinet, abs re non 
erit praemittere, heic non agi de bonis in clausula 115 descriptis, quae 
ab actore, etiam veluti propria S. Provinciae Ssmi Nominis lesu, reti- 
nentur (Def. par., 20 octobris 1905; Restr. iur. et fact., coram Sebastia- 
nelli et in alio Restr., 1 decembris 1917; Archiepiscopus Manilen., 30 octo- 
bris 1917, in Actis), sed de illis tantum, quae leguntur in clausula 116 
designata. Haec cum Conventui S. Andreae de Candaba fuissent relicta, 
est determinandum an Conventus nomine Rekgiosa Augustiniana Fami- 
lia, qua talis, vel potius parochialis ecclesia sit intelligenda: RR. PP. Audi- 
tores primum retinuerunt. 

De bonis in clausola 116 descriptis legitur in testamento diei 16 decem- 
bris 1679: « Li Jascio in elemosina al Convento di questo paese di Can- 
« daba... il Priore Fr. Giuseppe della Croce, a sua volonta, eriga cap- 
« pellanie, perché godano di messe le anime dei miei genitori e dei miei 
« fratelli ». Testatricis voluntas est satis clara: Conventum voluit suo- 
rum bonorum haeredem, seu legatarium, qui, tempore conditi testamenti, 
hoe nomine designabatur et publice retinebatur. 

Iamvero Conventus de Candaba, tunc temporis, a caeteris S. Pro- 
vinciae conventibus non distinguebatur. Initium habuit die 30 aprilis 1575, 
quando PP. Augustiniani in Capitulo Provinciali Manilae habito, Canda- 
bae domum et doctrinam admiserunt, sed - anno 1578 - Conventus auto- 
nomus fuit erectus, conventibus caeteris, sive cum cura animarum, sive 
sine cura, assimilatus et veluti persona moralis habitus, suis iuribus 

gaudens, suis obligationibus et legibus adstrictus, clausurae lege non 
excepta (Orbis Augustinianus, auctore A. Lubin, pag. 405 seq., Cap. 
Prov. 19 aprilis 1641). Conventus ergo de Candaba, non aliter ac Con- 
ventus caeteri, quibus coalescebat S. Provincia, acquirendi pollebat pote- 
state sive per actus inter vivos, sive mortis causa. Hoc sub respectu 
conventus S. Andreae de Candaba, sicut omnibus in publico, ita et Luciae 
Gumamela, innotuit, et non aliter, quam sub hoc respectu, illum in suo 
testamento consideravit, nec aliter considerare poterat, cum in eius 
favore bona sua in clausula 116 descripta reliquit. Et revera pia mulier, 
erga Conventum, in suo testamento, eumdem servavit modum, quem erga 
S. Provinciam tenuerat, eadem usa donationis forma, designato pro 
S. Provincia Priore Provinciali, pro Conventu Priore Conventuali: relicta 
utrique eadem facultat2 cappellanias erigendi, elemosynae titulo tum 
S. Provinciae tum Conventui praemisso: adeo ut in utraque clausula 
iure meritoque retinendum sit Religioni PP. Augustinianorum favere 
voluisse in obsequium S. Fundatoris, cui erat devota: « ... del nostro 
Padre S. Agostino ». 

Equidem Religiosi Augustiniani in Conventu S. Andreae de Candaba 
omnia parochialia munia peragebant. Sed non quia veri essent parochi 
hisce fungebantur muneribus, bene vero quia in missionum locis omni- 
moda auctoritas eis, quatenus iuridicam personam constituebant, fuerat 
largita. Hoc constat ex mandato Hadriani VI in Bulla Exponi Nobis, edita 
die 9 maii 1522, quod fuit confirmatum et etiam auctum a Paulo III (15 fe- 
bruarii 1535) et a Pio V (23 martii 1567) ad ea etiam loca extensum, in qui- 
bus Episcopatus essent erecti. Hisce concessionibus attentis, Patribus 
Augustinianis, profectis ad Insularum Philippinarum ethnicas gentes ad 
tidem convertendas, ita disponente Diffinitorio, seu Capitulo in Conventu 
de Culhuacan in Mexico, v idus februarii 1564, congregato, plenissima 
erat facultas condendi domos et monasteria Ordinis iis in locis in 
quibus eis hoc videretur expediri, nec non administrandi omnia sacra- 
menta omnibus chiristifidelibus, quos, quocumque accessissent, conti- 
gisset invenire; eaque omnia peragebant cum sola dependentia a Supe- 
riore Provinciali, nulla ad Episcoporum iurisdictionem habita ratione. 
Hadrianus VI huiusmodi praedicatoribus concessit et indulsit « omnimo- 
dam suam potestatem »; tantam quantam ad neochristianorum conver- 
sionem et manutentionem eis videbatur expedire: « Quam facultatem nos, 
« quantum possumus, ratione officii nostri, concedimus et indulgemus. 
« Concedimus vobis facultatem ad administrationem omnium sacramen- 
« torum... omnibus aliis christifidelibus, quos, quocumque accesseritis, 
« contigerit invenire, secundum ea quae ab Hadriano VI et Paulo III 

« et caeteris omnibus Pontificibus vobis hac ratione concessa sunt ». 
Clarior etiam est concessio a Summo Pontifice Pio V facta in Brevi 
citato, quo omnes et singuli religiosi veluti parochi renunciantur: « Omni- 
« bus et singulis Religiosis, quorumcumque, etiam mendicantium, Ordi- 
« num, in dictis Indiarum partibus ut in locis ipsarum partium, officium 
« parochi huiusmodi, matrimonia celebrando, et ecclesiastica sacramenta 
« ministrando, de suorum Superiorum licentia... praedicare ac confessio- 
nes audire, Ordinariorum locorum et aliorum quorumcumque licentia 
minime requisita, libere et licite valeant, licentiam et facultatem aucto- 
« ritate Apostolica tenore praesentium concedimus et indulgemus. Et 
« insuper ne in locis illarum partium, in quibus sunt monasteria Religio- 
« sorum, qui animarum curam exercent, aliquid per praedictos Kpiscopos 
innovetur eadem auctoritate et tenore statuimus et ordinamus ». 

De parochia ergo, quo tempore Lucia Gumamela testamentum con- 
fecit, sermo esse non potest. Et revera quamvis plura aliarum erectio- 
num, saltem praeliminaria, fuerint acta relata, erectionis tamen parochiae 
S. Andreae de Candaba nullum omnino extat documentum. Facto tamen 
attento, quod Priorum Candabensium electio Archiepiscopo Manilensi 
anno 1759 aliquo modo fuerit primo subordinata, coniicere licet, ad 
summum ex tunc tantum habitam esse parochiam. 

Parochi patronus affirmat, S. Andreae parochiam inde ab anno 1679 
extitisse. [dque probari contendit: 1) ex Actis Capituli Provincialis de 
Manila, anni 1656, in quibus legitur: « Siccome le nostre S. Costitu- 
« zioni non trattano dellufficio dei parroci, che esercitiamo in questa 
« Provincia, ed essendo necessario dare regola che...» per haec enim 
verba parochia erecta supponitur; 2) ex praescripto Legis 23 maii 1559 
latae a Philippo Il Hispaniarum Rege, cuius virtute in Insulis Philip- 
pinis Conventuum non admittebatur erectio, regio beneplacito non 
obtento; cum non constet in casu, beneplacitum hoc numquam fuisse 
impetratum, sequitur, non Conventum proprie dictum, sed parochiam 
exstitisse. Inde explicatur cur Augustiniani, vi decreti 23 octobris 1771, 
e Conventu de Candaba fuerint expulsi et bonis etiam clausulae 116 
privati: quod non contigisset si de Conventu proprie dicto, et non de 
parochis ageretur; ab una enim parochia fuerunt remoti, in qua sacer- 
dotes saeculares fuerunt substituti. 

Verum, primum quod attinet, Religiosorum privilegia, a S. Pio V, ut 
dictum est, quodammodo fuerunt ampliata; sed non ostenditur, Philip- 
pinis in Insulis veras extitisse parochias, et multo minus in oppido 
Candabae. Supposita enim privilegiorum ampliatione, necesse fuit ut 
leges constituerentur servandae in approbatione Religiosorum, qui paro- 

chialia munia exercere debuissent. Hoc unum statuit Concilium Provin- 
ciale: « Siccome le nostre S. Costituzioni non trattano dellufficio dei 
« parroci che esercitiamo in questa Provincia, ed essendo necessario 
« dare regola, perché ognuno adempia quell’obbligo, come si deve, coman- 
« diamo che siano esaminati i ministri con cura di anime, siano priori 
«o sudditi, che... ». Per hoc parochia non supponitur, immo penitus 
excluditur; praescriptio enim Provincialis Concilii se refert ad_privile- 
gium, a Pio V concessum, rite exsequendum, et sua utitur potestate a 
Pontifice sibi concessa, nulla Ordinariorum petita facultate. Sic etiam 
Concilium Provinciale anni 1674, non de parochis, praesertim de parocho 
Candabae, loquitur, sed de facultatibus ab ipso Capitulo Religiosis con- 
cedi solitis vi privilegiorum: « Autorizziamo i] N. P. Provinciale affinché 
« amministri i santi Sacramenti ed ammettiamo per ministri quelli che 
« egli ammettesse... Permettiamo che tutti i ministri (di culto) di questa 
« Provincia, siano priori 0 siano vicarii, possano far uso della facolta 
« omnimoda nel foro interno ». 

Quod autem secundo loco dicitur, nullo modo probat quod asse- 
ritur. Primo, enim, affirmatio nullo est innixa documento; quae ideo non 
potest attendi. Sed insuper hodie, plusquam duobus saeculis elapsis a 
Conventus existentia, huius erectio iure praesumitur legitime facta, 
solemnitatibus omnibus servatis, tunc temporis a lege requisitis (Card. 
De Luca, De alienat., disc. 1, n. 14; disc. 9, n. 3). Et revera Patres Augu- 
stiniani, omnimoda usi auctoritate ab Apostolica Sede concessa, in Insu- 
lis Philippinis nedum Conventus, sed et Provinciam a Sstho Nomine Iesu 
nuncupatam fundaverunt ad tramites Regularum Ordinis, et, anno 1569, 
habitum fuit Manilae primum Capitulum Provinciale, quod, tertio quo- 
que anno celebratum, Priori Provinciali facultatem concessit nova Mona- 
steria iuxta Regulam Ordinis erigendi, eadem uniendi et dismembrandi. 
Inde ortus Candabae Conventus anno 1578, quin exposita Lex Phi- 
lippi If ullo modo obstaret. Cum enim regalis potestas nihil posset 
detrahere Apostolico Privilegio, rite coniicitur, erectionem huius Con- 
ventus, saltem tacite, a regali auctoritate fuisse approbatam. Neque 
obstat quod regulares Candabensem paroeciam, vi decreti Gubernatoris 
De Anda, diei 23 octobris 1771, dimiserint, quamvis decretum istud de 
Conventibus dimittendis non loqueretur. Nonne enim Candabensis Con- 
ventus una simul et paroecia esse poterat? Quod si religiosi, cura ani- 
marum privati, bonis etiam fuerunt exspoliati, hoc constituit factum, 
quod cum iure non potest confundi: fuit enim consummatum ab aucto- 
ritate publica post diuturnas et acerrimas contentiones Augustinianos 
inter et Delegatos Archiepiscopi Mexicani, et primi Episcopi Salazar, 

quorum intererat Religiosos hisce bonis privari. Ideo corruit fundamen- 
tun) praetensae existentiae parochiae tempore conditi testamenti. 

Quo posito, otiosum est quaerere an Conventus nomine anno 1679 
parochia intelligeretur vel potius Familia Regularis; idque tanto magis, 
quia, cum agatur in casu de vi facienda verborum significationi, con- 
traria probatio adeo evidens esse deberet, ut quodlibet dubium remo- 
veret. 

Concedi potest cum testibus et documentis allatis, non solum hodie, 
sed et praeterito tempore, erecta scilicet iam Candabensi paroecia, Prioris 
nomine parochum, etiam saecularem, designari, et fuisse etiam designa- 
tum, nomenque Conventus indicare et indicasse parochiam; sed nihil 
inde sequitur favore parochi appellantis. Quae enim pro parocho fuerunt 
allata documenta et testium depositiones,- tempus conditi testamenti 
non respiciunt; immo, depositiones testium quod attinet, hae nec tempus 
illud possunt respicere (De Luca, De indic., disc. XXI, n. 45). Sed deinde, 
dato etiam et non concesso, quod tum documenta, tum testium deposi- 
tiones tempus illud attingerent, id unum esset admittendum, scilicet 
vocem « Conventus » aequivocam esse, quae tum de Ente Monastico, tum 
de Ente Parochiali posset intelligi; idem esset dicendum de voce « Prior ». 
Unde necessitas oriretur investigandi quae vera fuisset testatricis intentio 
in usu vocis « Conventus » et « Prioris », cum illi bona sua reliquit, et 
huic Cappellanias erigendi facultatem dedit: quam investigationem actoris 
patronus ne tentavit quidem. In dubio igitur melior est conditio possi- 
dentis, qui, anno 1679, erat Conventus Religiosorum. 

Caeterum cum Regularibus, animarum cura privatis, sacerdotes 
saeculares in parochia fuissent substituti, nil mirum quod in communi 
usu populi, cum Religiosis agere assueti, eadem nomina retinuerint, ut 
parochia diceretur conventus et Prior diceretur parochus. Sed vulgi 
opinio rei veritatem non mutat, praesertim si consideretur relate ad 
tempus conditi testamenti. 

Sed instat ulterius actoris patronus, publico innixus instrumento 
diei 25 ianuarii 1681, quo Fr. losephus a Cruce testatricis dispositio- 
nem exequutioni mandavit: ex quo plura deducit in sui favorem, quae 
tamen nec possunt, nec debent admitti. 

Sane in dicto instrumento legitur: « Innanzi a me notaro e testi- 
« moni é comparso il Rev. Padre Fr. Giuseppe della Croce, Priore del 
« convento di Candaba, ... e con licenza esibita del M. Rev. Padre Diego 
« di Gest, disse che Donna Lucia Gumamela lascid disposto nella clau- 
« sula 116, che si gravasse sulla chiesa di S. Andrea del detto paese di 
« Candaba quarantacinque cabalitas di terreno pulito,... che con le ren- 

« dite e frutti delle dette terre seminative e stagni, si dicano ogni anno 
« otto messe, quattro cantate ... le altre quattro lette. Quindi nel miglior 
« modo il Rev. P. Fr. Giuseppe della Croce, del detto paese di Can- 
« daba, dichiara che, fin da ora, impone, assegna e fonda e per sempre 
« nella chiesa e convento sotto l’invocazione di Sant’Andrea, che dota 
«con le quarantacinque cabalitas con i detti stagni, nella qualifica di 
« Priore che egli @ di questo convento, affinché come beni di esse siano 
« conosciuti ed avuti, ed in vista di essi ora e per sempre, abbia l’ob- 
« bligo il detto R. Padre Priore di detto convento di Candaba, e gli 
«altri che in avvenire gli succederanno e saranno Priori di esso, di 
«dire in ciascun anno le dette otto Messe... Ed all’adempimento del 
« suddetto obbligo, obbliga i beni e le rendite del detto Convento, 
« perché riconosce ridondare in pro’ ed utilita di esso... Ed a tutto cid 
« si obbliga il detto Priore nella surriferita forma e come si pud obbli- 
« gare a seconda delle sue Regole e Costituzioni che... », etc. 

Quibus ex verbis patronus praefatus deducit: 1° Fr. [osephum a 
Cruce, Dominae Luciae Gumamela votis obsequutum, ecclesiam S. An- 
dreae designasse, in qua donatio suum haberet effectum, excluso Con- 
ventu; 2° Eumdem P. losephum (qui Candabae parochi munere fungeba- 
tur, « Priore del paese di Candaba » se dicit) ceu parochum, et non aliter 
fundatricis mentem explicasse atque in praxim deduxisse « ... fundatio 
« - ipse dicit - facta fuit ratione officii parochialis, idest officii perpetuo 
« adnexi Ecclesiae et Conventui »; 3° Cappellaniam dicto instrumento 
in ecclesia S. Andreae fuisse fundatam, quam ideo una cum bonis assi- 
gnatis nefas est alio transferri. 

Sed, quoad primum, debet observari, in instrumento diei 25 ia- 
nuarii 1681 nedum ecclesiae S. Andreae mentionem fieri, sed Conventus 
etiam, qui, prae ecclesia, saepius nominatur; immo ecclesia et con- 
ventus adeo coniunctim nominantur, ut debeant retineri veluti quid 
unum declaratum: « Il Rev. P. Fr. Giuseppe della Croce, ... impone, 
« assegna e fonda (legatum pium seu cappellaniam) nella Chiesa e Con- 
« vento di Candaba sotto l’invocazione di S. Andrea ». Quod mirum 
non est. Nam Regularium Conventus constant non una habitationis 
domo, in qua servatur vita communis, sed etiam ecclesia sacris pera- 
gendis destinata. « Ecclesia dicitur membrum ac pars ipsius Conventus, 
« pro cuius usu, et conservatione Sacramentorum, illa necessaria videtur, 
« neque inter claustra, seu recinctum, et ecclesiam ibi adnexam et incor- 
« poratam adesse videtur notabilis differentia » (De Luca, De par., disc. 
23, n. 14). Ideo in dicto instrumento ecclesia demonstrative tantum 
nominatur, ad innuendum scilicet, Missas, quarum onus Conventui 

incumbebat, ea in ecclesia fore celebrandas; sed insuper cum testatrix 
ullo absque dubio Conventui bona sua reliquisset, nulla ecclesiae facta 
mentione, P. Iosephus non potuisset ea ecclesiae assignare si vere hoc 
voluisset, ius enim ei non erat testatricis mutandi voluntatem (Cone. 
Trid., Sess. 22, c. 5, De Reform.; cf. Santi, 1. III, tit. XXVI, n. 76). 

Quae vero secundo loco est exposita deductio non solum est am- 
plior quam contextus permittat, sed etiam cum universa P. Josephi de 
Cruce agendi ratione non conciliatur. Si enim hie non aliter quam 
parochus coram notario stetisset et egisset, hoc aliquo modo indicasset, 
et curae animarum, quam exercebat, certo mentionem fecisset; sed haec 
siluit omnia. Deinde, in hypothesi praetensa, idem Pater nulla adige- 
batur necessitate Superiorum Ordinis impetrandi facultatem quam revera 
obtinuit, et qua usus egit: « Con licenza esibita del M. Rev. Fr. Diego 
« di Gesii », nee declarasset se velle obligari « a nome delle sue regoie 
«e costituzioni » et, quod gravius est, pro securitate implementi impo- 
sitae obligationis, bona Conventus non gravasset: « All’adempimento 
« del suddetto, obbliga i beni e rendite del detto Convento »; nec affir- 
massct, in huius favorem bonorum utilitatem cedere, « perché riconosce 
« ridondare in pro’ ed utilitaé di esso...». Quae omnia optime explican- 
tur si retineatur, P. loannem a Cruce in sua qualitate Prioris Con- 
ventus egisse, sicut revera egit, ut ex instrumento apparet. Conventui, 
enim, ipse, cum esset Prior, controversa bona assignavit, eique Missa- 
rum celebrandarum onus imposuit per Priorem perpetuo implendum, 
Conventus sui bonis oneratis atque reditibus, quia donata bona in eius 
utilitatem cedebant. 

Prima fronte gravior apparet deductio, quae sub numero tertio 
legitur, sed haec quoque facile admittit responsionem. Enim vero 
cappellania, laicalis ea sit vel ecclesiastica, est ens, ad cuius essentiam, 
uti innuimus, necessario requiritur dos, cappellanus et spirituale aliquod 
officium; unde sequitur, in casu agi non posse de cappellania laicali, 
nec de cappellania ecclesiastica, pro qua defuit etiam canonica erectio. 
Nam dos non habetur constituta a cappellano utenda; universa enim 
bona, in clausula 116 descripta, Conventui de Candaba fuerunt legata 
sub modo, scilicet cum onere Missarum, nulla omnino eorumdem por- 
tione cappellano reservata; quod etiam in instrumento diei 15 ianuarii 1681 
fuit recognitum. Neque cappellanus designatur, seu subiectum, quod 
cappellaniae, praevia investitura, redditus percipiat et onera adimpleat. 
Et siquidem in hoc instrumento Prior nominatur, hoc ideo factum est 
ut innueretur Priori, qui Conventum legatarium repraesentabat, onus 
incumbere susceptas obligationes adimplendi. Quod si ita non esset, 

cappellania regularis deberet admitti, a Regularibus scilicet possidenda 
(Pirhing, |. III, tit. 5, n. 8 et 13 in fin.); quod ne ipse appellans admittit. 

Neque obstat vox « cappellanie » a testatrice adhibita, sed in supra- 
dicto instrumento non relata; est enim vox generica et indifferenter in 
facto est in usu tum ad significandam cappellaniam proprie dictam, 
tum ad exprimendum simplex Missarum legatum (Santi, IT], tit. 5, n. 31); 
aliunde simplex denominatio non immutat essentiam rei (Rota, c. Mo- 
lines, Hidruntina-Cappellaniae, die 10 maii 1697, § 18). 

Cappellania igitur in casu, omnibus ad eius essentiam requisitis 
deficientibus, non potest retineri ecclesiasticis normis obnoxia, .quibus 
beneficia reguntur (Schmaigr., |. III, tit. V, n. 8); sed simplex legatum 
est retinendum (Reiff., |. (II, tit. V, n. 15-16; Card. De Luca, De iur. 
patr., Disc. XV, n. 4; D’Annibale, loc. cit.; Rota, coram Dunazzotto, 
Melphiten. - Legati pii, dec. 101, n. 1-2; Wernz, Ius deer., |. III, p. I, 
n. 196), quod procedere debet cum regulis suis. 

[am vero, cum huiusmodi legatum, non pro particulari devotione 
ecclesiae materiali S. Andreae, sed potius respectu Religiosorum ibi 
commorantium fuerit institutum, non tawative sed demonstrative voli- 
tum retinetur; consequenter Religiosos ipsos sequitur, quocumque hi 
se conferant, ecclesia S. Andreae relicta. « Ubi ecclesia deseratur per 
« clericos saeculares vel regulares ibi morari solitos eique inservientes ... 
«tune cadit dubitatio circa onera Missarum et anniversariorum, an 
« remaneant in ipsa ecclesia... vel potias cum dictis clericis vel reli- 
« giosis eadem onera transeant in aliam ecclesiam ... Et tune distinctio 
«est, quod aut constat quod Missarum et anniversariorum legata facta 
«non sint taxative pro particulari devotione illius ecclesiae materialis, 
« sed potius respectu clericorum, seu religiosorum ibi morantium ; et, tali 
« casu, Cum eorum corpus, sive universitas, non dissolvatur, sed agatur 
«tantum de translatione de loco ad locum, praesertim intra eamdem 
« civitatem, vel dioecesim, verius est ut personae secum trahant haec 
« bona vel iura cum oneribus, iuxta celebrem decisionem Serafini ... 
« quoniam ea stare censentur demonstrative, tamquam illa ecclesia, in 
«qua moniales missas audiunt atque divinis assistunt » (De Luca, 
lib. XIV, Adnot. ad Conc. Trid., disc. 17, n.3-4; De Legatis, disc. 25, n. 4). 

Denique actoris patronus praescriptionem opponit, quae, incepta 
anno 1771, quando, Regularibus remotis, parochi saeculares fuerunt 
nominati, usque ad annum 1854 se protendit; hoc enim volvente tem- 
pore parochus bonorum possessionem pacifice retinuit, quod est plus 
quam sufficiens ad praescribendum. 

Verum hoc non recte asseritur; tempus enim possessionis bonorum 

ex parte parochi bifariam dividi debet: pars una incoepta anno 1771 
protrahitur usque ad annum 1826, quando Regulares fuerunt in Paro- 
chiam restituti; altera ab anno 1826 se protendit usque ad annum 1854, 
quando Religiosi in bonorum possessione de facto fuerunt reintegrati. 
{amvero in prima temporis periodo de praescriptione loqui non pos- 
sumus; Religiosi eni n, a publica auctoritate civili bonorum possessione 
privati, nihil omnino iuridice agere poterant, ut ea recuperarent; et ideo 
contra ipsos praesciiptio non potuit incipere: « Contra non valentem 
« agere non currit praescriptio » (L. 30, C. de iur. dot., 1. 1, § ult., c. De 
ann praescr.). Et hoc tanto magis quia ex parte parochi possessio bono- 
rum non fuit pacifica: Religiosi enim, usi iuribus, quibus uti licebat, 
talem possessionem impugnarunt, apud’Regem Hispaniarum reclamantes 
et revocationem invocantes decreti diei 9 novembris 1771 editi a Guber- 
natore De Anda: quod decretum revera fuit revocatum a Rege die 
25 augusti 1774, licet de facto bonorum restitutio sequuta non fuerit 
ante annum 1854, quamvis impetrata regio decrete diei 8 augusti 1826. 

In epistola diei 9 novembris 1774 ab Hispaniarum Rege data ad 
Provincialem Augustinianorum sic legitur: « Visto cid nel mio Consiglio 
« delle Indie, coi ricorsi fatti... dalla vostra Provincia, e dalle altre esi- 
« stenti in codeste Isole, udito il mio Fiscale, e datomi su di cid il suo 
« parere il 20 novembre 1772, ho risoluto. tra le altre cose col mio 
« R. Decreto del 25 agosto di quest’anno che ai Religiosi vostri rimossi, 
« si restituiscano i beni sequestrati, servendosi per questo dei 34 inven- 
« tari formati per ordine dello stesso Governatore al tempo della loro 
« esecuzione e, in mancanza di quelli, di relazioni giurate, che daranno 
« gli stessi dottrinari rimossi ». Nec de praescriptione agi potest in altera 
periodo: ab anno enim 1826 ad annum 1854 non habetur tempus suffi- 
ciens ad praescribendum a iure statutum, quia ad praescribendum con- 
tra ecclesiam et contra entia ecclesiae assimilata, cuiusmodi sunt Con- 
ventus, loca religiosa, etc., quadraginta anni requiruntur (cap. 4-6, 8, 
De praescript.); in casu nonnisi spatium 28 annorum habetur. Caete- 
rum cum praescriptio res sit valde odiosa, concludenter debet ab alle- 
gante probari (De Luca, De iudic., disc. XXI, n. 8): hoc in casu non 
constat probatum. 

Ad Augustinianos ergo de Candaba bona utriusque clausulae 115 et 
116 testamenti Dominae Gumamela de iure pertinent. Ex quo sequitur, 
parochum Vincentium Lapus, fructus eorumdem bonorum, qui ad fun- 
dorum dominum pertinent, indebite percepisse, et ideo ad eorumdem 
restitutionem Patribus Augustinianis faciendam teneri (c., 1, n. 4, De rest. 
in integr., c. penult., De reb. eccl. non alienand.). 

Ideo tenetur restituere scutata 4618,31, vulgo pesos, quae Patres 
Augustiniani vi sententiae diei 14 augusti 1908 coacti ei tradiderunt: 
non enim adest ratio eos sibi legitime retinendi. Sed, quoad fructus 
perceptos a die nactae dictorum bonorum possessionis, RR. PP., prae- 
missa distinctione inter fructus perceptos ante petitam restitutionem in 
integrum, et eos, qui postea fuerunt percepti, hos decreverunt esse resti- 
tuendos, sed deductis expensis: et hoc non solum ob rationem supra- 
dictam, sed etiam «quia, inchoato restitutionis processu, possessor 
« respectu rei, ex quo fructus percipit, censetur fictione iuris, esse in 
«mala fide arg. L, Sed etsi, § Etiam si ante De petit. haeredit. Atqui 
« malae fidei possessor, et quilibet pust litis contestationem, tenetur 
« omnes fructus restituere. L. Certum est C. De rei vindic. » (Reiff., lib. 1, 
tit. XLI, n. 131). Sed quoad illos observarunt, non solum non esse resti- 
tuendos fructus triennali praescriptione acquisitos, prout recte sententia 
appellata decrevit, sed nec alios, licet adhuc exstantes et non consumptos. 
Nam quoad istos una non est Doctorum sententia, quae, quamvis sit 
probabilior et magis iuri conformis pro restitutione, non est tamen certa 
(Reiff., loc. cit.); in dubio melior est conditio possidentis: ideo Patribus 
non visus est Vincentius Lapus compellendus ad hos fructus restituendos. 


Quibus omnibus in iure et in facto perpensis, Nos, infrascripti 
Auditores de turno, pro Tribunali sedentes, et solum Deum prae oculis 
habentes, Christi nomine invocato, decernimus, declaramus et defini- 
tive sententiamus, proposito dubio: An sententia rotalis diei 7 februa- 
rii 1916 sit confirmanda vel infirmanda, respondendo: Affirmative quoad 
primam partem, Negative quoad alteram, seu esse confirmandam: et insu- 
per fructus esse restituendos a parocho Lapus Augustinianis Patribus, 
sicut in expositione sententiae declaratum est. Expensas autem utriusque 
instantiae inter partes compensatas esse volumus. 

Ita decernimus, mandantes Ordinariis locorum et ministris tribuna- 
lium, ad quos spectat, ut exsecutioni mandent hanc nostram definitivam 
sententiam, et adversus reluctantes procedant ad normam C. JI. C., prae- 
sertim tit. XVII, lib. IV, iis adhibitis exsecutivis et coércitivis mediis, 
quae magis opportuna et efficacia pro rerum adiunctis exstitura sint. 

Romae, in Sede Tribunalis S. R. Rotae, 18 februarii 1919. 


P. Rossetti, Ponens. 
L. + S. R. Chimenti. 


Maximus Massimi. 
Ex Cancellaria S. Romanae Rotae 


Sac. T. Tani, Notarius. 

Il 


Citatio edictalis 


HARLEMEN. 


NULLITATIS MATRIMONII (DE GLABEEK-MASSA AR) 


Cum ex actibus processus constet Diam Elisabeth Mariam Massaart 
(aut Massaar), hac in causa conventam, reperiri non posse, instante 
patrono actoris Guilelmi de Glabbeek, per praesens edictum eandem 
citamus ad comparendum sive per se, sive per Procuratorem legitime 
constitutum, coram Nobis vel nostro a studiis Adiutore, in Sede Tri- 
bunalis S. R. Rotae (Palazzo Dataria - Via della Dataria, n. 94, Roma) 
die { iulii 1920, hora undecima, ad dubium concordandum vel infra- 
scriptum subscribendum, et ad destinandam diem, qua habebitur Turnus 
Rotalis pro definitione causae de qua agitur. 


DUBIUM 


An constet de nullitate matrimonii in casu? 
Ordinarii locorum, Parochi, Sacerdotes et fideles quicumque, noti- 
tiam habentes de domicilio aut commorationis loco praefatae Dominae, 


curare debent, si et quatenus fieri possit, ut de hac edictali citatione 
eadem moneatur. 
Romae, e Sede Tribunalis S. R. Rotae, 30 martii 1920. 


Franciscus Parrillo, Ponens. 

Traduction. 


TRIBUNAL DE LA SACREE ROTE ROMAINE 
Citation par édit 


HARLEMEN. 


NULLITATIS MATRIMONII (DE GLEBEEK-MASSAAR) 


Puisqu’il conste des actes du procés que Mme Elisabeth Marie 
Massaart (ou Massaar) défenderesse en cette cause, ne peut étre trouvée, 
sur l’instance de l’avocat du demandeur Mr Guillaume de Glabbeek, 
nous citons par le présent édit la méme défenderesse 4 comparaitre 
par propre personne ou par un Procureur légitimement constitué, de- 
vant Nous au siége du Tribunal de la S. Rote Romaine (Roma - Palazzo 
della Dataria - Via della Dataria, n. 94) le 1 juillet 1920, 4 11 heures 
du matin, pour souscrire le doute ci-dessous rapporté et fixer le jour de 
la proposition de la cause devant la Rote. 


DOUTE 


Conste-t-il de la nullité du mariage dans le cas présent? 

Les Ordinaires des lieux, les curés, les prétres et les fidéles, ayant 
connaissance du domicile ou du lieu de la résidence de la dite défen- 
deresse, doivent, dans la mesure du possible, l’avertir de la présente 
citation. 


Frangois Parrillo, Ponens. 


Ex Cancellaria Tribunalis, 30 martii 1920. 


T. Tani, Notarius. 

DIARIUM ROMANAE CURIAE 


S. CONGREGAZIONE DEI RELIGIOSI 


AVVISO Di GONCORSO 


Viene indetto, per il giorno 20 maggio prossimo, alle ore 8 (legali), un 
Concorso per un posto di Officiale minore nella Segreteria della Sacra Congre- 
gazione dei Religiosi. 

Gli ecclesiastici che volessero prendervi parte, rivolgeranno, entro il 12 mag- 
gio, analoga domanda all’ Emo Signor Cardinale Prefetto, corredata dalle op- 
portune generalita e dal nulla osta della rispettiva Curia diocesana e dell’ Emo 
Signor Cardinale Vicario di Sua Santita. 

Presenteranno inoltre i documenti dei gradi accademici o studi ecclesia- 
stici compiuti. Sara pure tenuta in considerazione la conoscenza di lingue 
straniere. 

Dalla Segreteria della Sacra Congregazione dei Religiosi, il 12 aprile 1920. 
L. & S. 

Mauro M. Serarinti, Ab. O. S. B. 
Segretario. 


S. CONGREGAZIONE DEI RITI 


Martedi 20 Aprile 1920, presso l’Emo e Revmho Signor Cardinale Andrea 
Friihwirth, Ponente della Causa di Beatificazione e Canonizzazione della Vene- 
rabile Giovanna Delanone, Fondatrice delle Suore di Sant’Anna, dette della 
Provvidenza, in Angers, si é tenuta la Congregazione dei Sacri Riti Antipre- 
paratoria, nella quale i Revmi Prelati Officiali ed i Revmhi Conseltori teologi 
hanno discusso e dato il loro voto sopra l’eroismo delle virti esercitate dalla 
stessa Venerabile Serva di Dio. 


Martedi 27 Aprile 1920, nel Palazzo Apostolico Vaticano si é tenuta la 
Congregazione Ordinaria dei Sacri Riti, nella quale, al giudizio degli Emi e 
Revmi Signori Cardinali componenti la medesima, sono state sottoposte le 
seguenti materie: 


1) Introduzione della Causa di Beatificazione e Canonizzazione della 
Serva di Dio Gemma Galgani, vergine di Lucca: 

2) intorno alla revisione degli scritti del Venerabile Giuliano Maunoir, 
Sacerdote professo della Compagnia di Gest ; 

3) del Servo di Dio Alfredo Pampalon, Sacerdote professo della Congre- 
gazione del Santissimo Redentore ; 

4) del Servo di Dio Giovanni Merlini, Sacerdote della Congregazione 
del Preziosissimo Sangue; 

5) intorno alla concessione ed approvazione dell’Officio e Messa in 
onore della Beata Maria Vergine sotto il titolo de Dunis, venerata nella 
diocesi di Lille. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


8 aprile 1920. L’ Emo sig. Card. Teodoro Valfré di Bonzo, Protettore del- 
UIstituto delle Orsoline. 


10 > »  L’ Emo sig. Card. Antonio Vico, Protettore della Congrega- 
zione delle Suore della Sacra Famiglia di Bor- 
deaux. 


> » »  L’ Etho sig. Card. Gennaro Granito Pignatelli di Belmonte, 
Protettore dell’ Istituto dei Piccoli Fratelli di 
Maria. 

12 » »  L’ Emho sig. Card. Michele Lega, Protettore della Venerabile 
Arciconfraternita del Santissimo Crocifisso Ago- 
nizzante, in S. Nicola det Prefetti, in Roma. 


15 > » Mons. Francesco Solieri e il Revmo P. Ludovico Nolan, 
dei PP. Predicatori, Consultori della Sacra Con- 
gregazione dei Religitosi. 


> > » Mons. Antonio Farolfi, Segretario di Nunziatura di seconda 
classe. 
24 » » L’Emo sig. Card. Gennaro Granito Pignatelli di Belmonte, 


Protettore dell Istituto delle Ancelle del Sacro 
Cuore di Gesit. 


» » »  L’Emo sig. Card. Oreste Giorgi, Protettore dell’Ordine det 
Frati Minori. 

Con Brevi Apostolici il Santo Padre si é degnato di nominare: 


Assistente al Soglio Pontificio: 


17 aprile 1920. Mons. Raimondo Iaffei, vescovo di Forli. 


Protonotari apostolict ad instar participantium : 


15 aprile 1920. Mons. Nicola Sebastiani, Cancelliere dei Brevi Apostolici. 
17 > » Mons. Stefano Faugier, dell’archidiocesi di Lione. 


Prelati Domestici di S. S.: 


3 gennaio 1920. Mons. Bernardo Moeller, dell’archidiocesi di Cincinnati. 


19 » » Mons. Francesco Leone Roberto Gassler, dell’archidiocesi di 
New Orleans. 

23 > » Mons. Francesco |. Beckmann, dell’archidiocesi di Cincin- 
nati. 

» » » Mons. Daniele A. Buckley, della medesima archidiocesi. 

» » » Mons. Guglielmo Hichey, della medesima archidiocesi. 

27 » » Mons. Giovanni Francesco Prim, dell’archidiocesi di New 
Orleans. 


29 marzo » Mons. Vincenzo Keating, dell’archidiocesi di Birmingham. 
7 aprile » Mons. Giovanni Licitri, dell’archidiocesi di Catania. 


14 » » Mons. Antonio Witschko, della diocesi di Sant’ Ippolito. 
» > » Mons. Luigi Schméger, della medesima diocesi. 
15 » » Mons. Giuseppe Valentino Donnelly, della diocesi di Har- 
hour Grace. 
16 > » Mons. Cataldo De Benedictis, dell’archidiocesi di Trani. 
21 » » Mons. Giuseppe Ghanima, del Patriarcato di Babilonia dei 
Caldei. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze : 
La Gran Croce dell’Ordine Piano: 

20 aprile 1920. AS. E. il sig. Agosto Leguia, Presidente della Repubblica 
del Pert. 

» » » AS. E. il sig. Giovanni Mariano De Goyeneche y Gamio, 
conte di Guaqui, Ambasciatore del Perit presso 
la Santa Sede. 


La Gran Croce dell’Ordine di S. Gregorio Magno, classe civile: 


15 febbraio 1920. Al sig. Giulio Maenhaut, Deputato Belga. 
25 aprile » A S. E. il sig. Melitone F. Porras, Ministro degli Affari 
Esteri della Repubblica del Peri. 

La Commenda con Placca dell’Ordine di S. Gregorio Magno, classe civile: 
20 aprile 1920. Al sig. Giacomo Rohner, Deputato al Gran Consiglio di 


San Gallo, in Svizzera. 


La Commenda dell’Ordine di S. Gregorio Magno, classe civile: 


30 marzo 1920. Al sig. Giovanni Gilbert, dell’archidiocesi di Westminster. 
aprile » Al sig. Fortunato d’Almeida, Professore nell’Universita di 


Coimbra. 
14 » » AS. A. Cheik Khaz’al, Viceré d’Ahwas. 
15 » » Al sig. Ludovico Van de Werve, dell’archidiocesi di Ma- 

lines. 


Il Cavalierato dell’Ordine di S. Gregorio Magno, classe civile: 


28 marzo 1920. Al sig. dott. Vincenzo Casapian, residente a Costantinopoli. 


29 . » Al sig. avv. Leonardo Gargano, dell’archidiocesi di Salerno. 
30 » » Al sig. dott. Carlo Precerutti, dell’archidiocesi di Torino. | 
7 aprile » Al sig. Clodoveo Uriarte, dell’archidiocesi di Sucre, in Bo- 
livia. 
10 > » Al sig. Nasri Baccasce, di Aleppo. 
» > » Al sig. Giacomo Maro, di Bassorah. 
12 > » Al sig. Arturo Dorer-Roth, di Murg, in Svizzera. 
13 >» » Al sig. dott. Alfredo Ramoni, Medico-chirurgo dei Sacri 
Palazzi Apostolici. | 
14 > » Al sig. Michelangelo Pulieri, di Roma. 
21 » » Al sig. dott. Melchiorre Bernaert, della diocesi di Gand. 


La Gran Croce dell’Ordine di S. Silvestro Papa: 


30 marzo 1920. Al sig. cav. Giovanni Castelli, residente a Costantinopoli. 


La Commenda dell’ Ordine di S. Silvestro Papa: 


24 marzo 1920. Al sig. Uberto Gennaro, dell’archidiocesi di Torino. 


Il Cavalierato dell’Ordine di S. Silvestro Papa: 


21 marzo 1920. Al sig. prof. Camillo Scaccia Scarafoni, della diocesi di 
Veroli. 

26 » » Al sig. [ad Allah Iacir, cattolico latino di Betlehem. 

14 aprile Al sig. David Yousoufani Bey, del Patriarcato Caldeo di 
Babilonia. 

MAGGIORDOMATO DI SUA SANTITA 


NOMINE 


Con Biglietti di S. ©. Rina Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


23 agosto 1918. Mons. Vittorio Steska, della diocesi di Lubiana. 
11 gennaio 1919. Mons. Ignazio Ermanno Hergenroether, della diocesi di 


Erbipoli. 

» > » Mons. Federico Roth, della medesima diocesi. 

2 marzo 1920. Mons. Leone Gromier, di Roma. 

« > » Mons. Francesco Huber, della diocesi di 8. Ippolito. 

» > » Mons. Giuseppe Aichinger, della medesima diocesi. 

11 > » Mons. Giuseppe Peyretti, dell archidiocesi di Torino. 

26 > » Mons. Enrico Giuseppe Uberto Wonters, della diocesi di 
Ruremonda. 

27 > » Mons. Alessandro Climati, dell’archidiocesi di Benevento. 

> > » Mons. Michele Mossotto, dell’archidiocesi di Torino. 

29 > » Mons. Giuseppe Macho, della diocesi di S. Ippolito. 

» > » Mons. Francesco Saverio Gleiss, della medesima diocesi. 

» » » Mons. Michele Masiello, della diocesi di Irsina. 

30 » » Mons. Lorenzo Solak, della diocesi di Cracovia. 

16 aprile » Mons. Giacomo Boggio, della diocesi di Ivrea. 

» > » Mons. Giulio Didaco, della medesima diocesi. 

19 » » Mons. Giovanni Damasceno da Silva Fiadeiro, del patriar- 
cato di Lisbona. 

> > » Mons. Giuseppe Gregorio d’Oliveira Tavares, del medesimo 
patriarcato. 

» » » Mons. Giuseppe Vyhnanek, dell’archidiocesi di Olmiitz. 

» > » Mons. Maurizio Ruwziéka, della medesima archidiocesi. 

20 » » Mons. Ettore Castelli, rettore del seminario regionale di 
Fano, dell’archidiocesi di Milano. 

21 » » Mons. David Rammo, del patriarcato Caldeo di Babilonia. 


Camerieri Segreti di Spada e Cappa Sopr. di S. S.: 


aprile 1920. Il cav. Filippo dei marchesi Paterné Landolina, dell’archi-- 
diocesi di Catania. 
12 » » Jl conte Tommaso Garagnani, dell’archidiocesi di Bologna. 


| 

| 

| 

| 


Acta Apostolicae Sedis - Commentarium Offciale 


Cameriere d'onore in abito paonazzo di S. S.: 


marzo 1920. Mons. Giovanni Canzio Fiedor, della diocesi di Cracovia. 


Cameriere d’onore di Spada e Cappa soprannumerario di S. S.: 


marzo 1920. fl sig. Renato Berga, della diocesi di Metz. 


Cappellano Segreto d'onore di S. S.: 


aprile 1920. Mons. Michele Epifani, della diocesi di Subiaco. 


NECROLOGIO 


1920. Mons. Edoardo Solar y Vicufia, vescovo titolare di Selge, 

ausiliare del vescovo di La Serena. 

Mons. Carlo Taccetti, vescovo di Gubbio. 

Mons. Ludovico Rajner, vescovo titolare di Cidiesso, ausi- 
liare del cardinale arcivescovo di Strigonia. 

Mons. Ludovico Giovanni Déchelette, vescovo di Evreux. 

Mons. Francesco di Paola Mas y Oliver, vescovo di Gerona. 

Mons. Francesco Bonnefoy, arcivescovo di Aix-en-Provence. 

Mons. Giuseppe Dallepiane, vescovo di Iglesias. 

